title: আমির আবদুল্লাহ খান নিয়াজী

text: পাঞ্জাব রেজিমেন্টের ৫ম প্যারাট্রুপারের কর্নেল ও কমান্ডিং অফিসার হিসেবে নিয়াজী ১৯৬৫ সালের ভারত-পাকিস্তান যুদ্ধে অংশগ্রহণ করেন। এসময় তিনি ব্রিগেডিয়ার হিসেবে পদোন্নতি পান। কাশ্মির ও শিয়ালকোটের অপারেশনে তিনি ১৪তম প্যারাট্রুপার ডিভিশন, ৫০তম এয়ারবর্ন ডিভশনের নেতৃত্ব দেন। চাভিন্দার যুদ্ধে তিনি অংশ নেন। যুদ্ধের পর নিয়াজী করাচি ও লাহোরের সামরিক আইন প্রশাসক হিসেবে নিযুক্ত হন। ১৯৬৮ সালে তিনি মেজর জেনারেল হিসেবে পদোন্নতি পান এবং করাচির ৫২তম মেকানাইজড ডিভশনের জিওসি নিযুক্ত হন। ১৯৭০ সালে নিয়াজী ৫০তম এয়ারবর্ন ডিভিশনের নেতৃত্ব দেন। ১৯৭১ সাল নাগাদ তিনি লেফটেন্যান্ট জেনারেল পদ লাভ করেন।


title: আমির আবদুল্লাহ খান নিয়াজী

text: ১৯৪৪ সালের ১৫ ডিসেম্বর ভারতের ভাইসরয় লর্ড ওয়াভেল ইমফাল আসেন। তিনি জেনারেল স্লিম এবং তার অধীনস্থ কমান্ডার ফ্রেডরিক স্টপফোর্ড, জিওফ্রে স্কুনস ও ফিলিপ ক্রিস্টিসনকে লর্ড মাউন্টব্যাটেনের উপস্থিতিতে নাইটহুড প্রদান করেন। এই অনুষ্ঠানে দুইজন ভারতীয় অফিসার আমির আবদুল্লাহ খান নিয়াজী এবং মেজর (পরবর্তীতে ফিল্ড মার্শাল) শ্যাম মানেকশকে পদক দেয়া হয়।


title: আমির আবদুল্লাহ খান নিয়াজী

text: ১৯৭১ সালে বাংলাদেশের স্বাধীনতা যুদ্ধের শেষে তাঁর অধীনে পাকিস্তানী সেনারা ভারতীয় সেনাবাহিনী ও বাংলাদেশী মুক্তিবাহিনীর কাছে আত্মসমর্পণ করে। ডিসেম্বরের প্রথম সপ্তাহেই নিয়াজী তার রাজাকার, আলবদর ও সেনাবাহিনীকে দেশের চারদিকে ছড়িয়ে দেয় পুরো সীমান্তকে রক্ষা করার জন্য। নিয়াজীর নিয়ন্ত্রনে তখন পাক সেনাবাহিনীর প্রায় ৪২টি ব্যাটালিয়ন। নিয়মিত সেনা প্রায় ৪০ হাজার এবং আধা-সামরিক বাহিনীতে প্রায় ২৪ হাজার ২০০ লোক। এছাড়া পাক কর্তৃপক্ষের হাতে বাংলাদেশে তখন আরও প্রায় ২৪ হাজার ইন্ডাস্ট্রিয়াল সিকিউরিটি ফোর্স ছিল। মোট সেনা ছিল ৪২ ব্যাটালিয়ান। কিন্তু নামে ডিভিশন ছিল ৪টি। ১৪, ৩৯, ৯ ও ১৬; এছাড়া ৩৬ নম্বর ডিভিশন নামে আরেকটি ডিভিশন ছিল মেজর জেনারেল জামসেদের অধীনে। প্রধানত আধা-সৈনিকরা এ ডিভিশনের আওতায় ছিল। তাদের হাতে তখন গুলি-গোলাও প্রচুর। নিয়াজী যত সৈন্য চেয়েছিল পাক কর্তৃপক্ষ কখনও তাকে তা দেয়নি। তার চাহিদামতো ট্যাংক, বিমান, কামানও পশ্চিম পাকিস্তান থেকে আসেনি। কিন্তু তাকে গোলাবারুদ দিতে কার্পণ্য করেনি, যা চেয়েছিল তার চেয়েও বেশি দেয়া হয়েছিল তাকে। মার্কিন যুক্তরাষ্ট্র এবং চীন থেকে পাঠানো প্রচুর গোলাবারুদ তখন পাক কর্তৃপক্ষের হাতে। নিয়াজীর নবম ডিভিশন তখন যশোরের ঘাঁটিতে। তারা সাতক্ষীরা থেকে কুষ্টিয়া পর্যন্ত ছড়িয়ে পড়েছিল। ষোড়শ ডিভিশনের হেডকোয়ার্টার নাটোর থেকে বরগুনায় আনা হয়েছিল। তারা গঙ্গা ও ব্রহ্মপুত্রের মধ্যবর্তী অংশে বাংকার করেছিল। ১৪ ও ৩৯ ডিভিশন জামালপুর থেকে দক্ষিণে কক্সবাজার পর্যন্ত এলাকার দায়িত্বে ছিল। পাক বাহিনীর হাতে ছিল ৮৪টি মার্কিন স্যাফি ট্যাংক, আড়াইশ’র মতো মাঝারি ও ভারি কামান। নিয়াজীর নির্দেশে এগুলোর সবই সীমান্তের কাছাকাছি নিয়ে যাওয়া হয়।


title: আমির আবদুল্লাহ খান নিয়াজী

text: নিয়াজী ১৯১৫ সালে ব্রিটিশ ভারতের পাঞ্জাবে একটি গিলজাই পশতু পরিবারে জন্মগ্রহণ করেন। ১৯৩২ সালে তিনি ব্রিটিশ ভারতীয় সেনাবাহিনীতে জুনিয়র নন-কমিশন্ড অফিসার হিসেবে যোগ দেন। তাকে ভারতীয় সামরিক একাডেমিতে পাঠানো হয়। এখানে তিনি সামরিক বিজ্ঞানে বিএসসি ও প্যারাট্রুপার কোর্স সম্পন্ন করেন। এরপর ১৯৩৭ সালে তিনি পাঞ্জাব রেজিমেন্টের ৫ম প্যারাট্রুপারে সেকেন্ড লেফটেন্যান্ট হিসেবে কমিশন লাভ করেন এবং দ্বিতীয় বিশ্বযুদ্ধের প্রশান্ত মহাসাগরীয় রণাঙ্গণে অংশ নেন।


title: পাকিস্তানের আত্মসমর্পণের দলিল

text: পাকিস্তান সেনাবাহিনীর আত্মসমর্পনের দলিলে ডিসেম্বর ১৬ ,১৯৭১ বাংলাদেশ সময় বিকাল ৪.৩১ মিনিটে ঢাকার রমনা রেস কোর্স ময়দানে জেনারেল আমির আবদুল্লাহ খান নিয়াজী সই করেন।


title: মনির আহমেদ খান

text: ৬ ডিসেম্বর মুক্তিযুদ্ধের চূড়ান্ত পর্যায়ে আখাউড়ার পতনের পর মনির আহমেদ খানসহ একদল মুক্তিযোদ্ধা অগ্রসর হন ব্রাহ্মণবাড়িয়া জেলার সরাইল উপজেলার চান্দুরায়। তাঁরা ছিলেন নিয়মিত মুক্তিবাহিনীর এস ফোর্সের অধীন মুক্তিযোদ্ধা। এক ব্যাটালিয়ন শক্তির। তাঁদের অধিনায়ক ছিলেন এ এস এম নাসিম (বীর বিক্রম)। মুক্তিযোদ্ধাদের এ অগ্রাভিযানে সবার আগে ছিল ‘সি’ (চার্লি দল)। তাদের ওপর দায়িত্ব ছিল কৌশলগতভাবে গুরুত্বপূর্ণ ব্রাহ্মণবাড়িয়া জেলার সরাইল উপজেলার শাহবাজপুর টাউনের শাহবাজপুর সেতু দ্রুত দখল করা। তাদের অনুসরণ করে ‘এ’ (আলফা) দল। সব শেষে ছিল ‘ডি’ (ডেলটা) দল। আর ‘বি’ (ব্রাভো) দল ছিল পেছনে। কাট অফ পার্টি হিসেবে তাদের ওপর দায়িত্ব ছিল অগ্রসরমাণ মুক্তিযোদ্ধাদের নিরাপত্তা বিধান করা। এস ফোর্সের অধিনায়ক কে এম শফিউল্লাহ ও (বীর উত্তম) সে দিন মুক্তিযোদ্ধাদের সঙ্গে ছিলেন। তিনি ছিলেন ডি দলের একাংশের সঙ্গে। তিনটি দলের মধ্যে কিছুটা দূরত্ব বিদ্যমান ছিল। মেজর সফিউল্লাহ যখন চান্দুরার কাছে ইসলামপুরে পৌঁছেন, তখন বড় ধরনের এক দুর্ঘটনা ঘটে। দুটি মিলিটারি ট্রাক হঠাৎ সেখানে উপস্থিত হয়। তাতে ছিল একদল পাকিস্তানি সেনা। এ ঘটনা ছিল অভাবিত। এ সময় মেজর সফিউল্লাহ অগ্রসরমাণ সি দলের পেছনে খানিকটা দূরে ছিলেন। তাঁর সঙ্গে ছিলেন মাত্র কয়েকজন মুক্তিযোদ্ধা। ব্যাটালিয়ন অধিনায়ক নাসিম ছিলেন সি দলের একদম পশ্চাতে। মেজর সফিউল্লাহ তাৎক্ষণিক পাকিস্তানি সেনাদের আত্মসমর্পণের আদেশ দেন। পাকিস্তানি সেনারা হাত উঁচু করে ট্রাক থেকে নামতে থাকে। এরপর হঠাৎ তাদের কেউ কেউ দৌড় দেয় এবং বাকিরা গোলাগুলি শুরু করে। নিমেষে সেখানে যুদ্ধ শুরু হয়ে যায়। একটু পর সেখানে হাজির হয় আরও কিছু পাকিস্তানি সেনা। তখন মনির আহমেদ খান ও তাঁর দলের সহযোদ্ধারা ছিলেন বেশ এগিয়ে। তিনি ছিলেন সি দলে। তাঁরা ধর্মনগর-হরষপুর-পাইকপাড়া হয়ে অগ্রসর হচ্ছিলেন। তাঁরা দ্রুত পেছনে আসেন। পাকিস্তানি সেনারা প্রচণ্ড গতিতে ঝাঁপিয়ে পড়ে তাঁদের ওপর। আক্রমণের প্রচণ্ডতায় তাঁর দলের মুক্তিযোদ্ধারা বিপর্যস্ত হয়ে পড়েন। একটি প্লাটুন (উপদল) নিরাপদ আশ্রয়ের জন্য পাশের তিতাস নদীর অপর পাড়ে চলে যায়। বাকি দুই প্লাটুনের একটি বিচ্ছিন্ন হয়ে পড়ে। অক্ষত থাকে একটি প্লাটুন। অক্ষত প্লাটুনে ছিলেন মনির আহমেদ খান। তাঁরা সাহসিকতার সঙ্গে পাকিস্তানি সেনাদের আক্রমণ প্রতিরোধ করেন। তাঁদের সাহস ও বীরত্বে বেঁচে যায় কে এম সফিউল্লাহর জীবন এবং শেষ পর্যন্ত পর্যুদস্ত হয় পাকিস্তানি সেনারা। সেদিন যুদ্ধে দুজন মুক্তিযোদ্ধা শহীদ এবং এ এস এম নাসিমসহ ১১ জন আহত হন। পাকিস্তান সেনাবাহিনীর ২৫ জন নিহত ও ১৪ জন বন্দী হয়।


title: আমির আবদুল্লাহ খান নিয়াজী

text: বিচারপতি হামুদুর রহমানের নেতৃত্বে গঠিত কমিশন পূর্ব পাকিস্তানে সামরিক আইন প্রশাসক হিসেবে দায়িত্বপালনের সময় নিয়াজীর বিরুদ্ধে বেশ কিছু অন্যায়ের অভিযোগ আনে। নিজেকে নির্দোষ দাবি করে নিয়াজী সামরিক আদালতের মুখোমুখি হওয়ার প্রস্তাব দেন। ১৯৯৮ সালে নিয়াজীর লেখা বই "দ্য বিট্রেয়াল অব ইস্ট পাকিস্তান" প্রকাশিত হয়। এতে তিনি ইয়াহিয়া খান, রাও ফরমান আলি, টিক্কা খান ও জুলফিকার আলী ভুট্টোকে পাকিস্তানের বিভক্তির জন্য দায়ী করেন।


title: বাংলাদেশের ইতিহাস

text: পূর্ব পাকিস্তানের প্রতি ভারতের সহানুভূতি ছিল এবং ১৯৭১ সালের ৩রা ডিসেম্বর [[ভারত]] বাংলাদেশীদের পক্ষে যুদ্ধ অংশগ্রহণ করে। এর ফলে ভারত ও পাকিস্তানের মধ্যে দুই সপ্তাহের একটি সংক্ষিপ্ত এবং ব্যাপক বিধ্বংসী যুদ্ধ সংঘটিত হয়। ১৯৭১ সালের ১৬ই ডিসেম্বর লেফটেন্যান্ট জেনারেল [[আমির আবদুল্লাহ খান নিয়াজী|এ.এ.কে. নিয়াজী]] এবং পূর্ব পাকিস্তানে অবস্থিত পাকিস্তানি সেনাধ্যক্ষগণ ভারত ও বাংলাদেশের মিত্রবাহিনীর নিকট অাত্মসমর্পণ করে। আত্মসমর্পণকালে শুধুমাত্র কয়েকটি দেশ নতুন রাষ্ট্রকে কূটনৈতিক স্বীকৃতি প্রদান করেছিল। [[দ্বিতীয় বিশ্বযুদ্ধ|দ্বিতীয় বিশ্বযুদ্ধের]] পর পৃথিবীর ইতিহাসে সর্বোচ্চ ৯০ হাজারেরও বেশি পাকিস্তানী সৈন্য আত্মসমর্পন করে।


title: তামাটে ঈগল

text: তামাটে ঈগল (বৈজ্ঞানিক নাম: "Aquila rapax") () বা খয়েরি ঈগল Accipitridae (অ্যাক্সিপিট্রিডি) গোত্র বা পরিবারের অন্তর্গত "Aquila" (অ্যাকিলা) গণের অন্তর্গত এক প্রজাতির বৃহদাকৃতির শিকারী পাখি। পূর্বে প্রজাতিটিকে নেপালি ঈগলের সাথে সম্পর্কযুক্ত বলে মনে করা হলেও আধুনিক গবেষণা বিভিন্ন শারীরবৃত্তিক বৈশিষ্ট্যের ভিত্তিতে এদের ভিন্ন প্রজাতি হিসেবে রায় দিয়েছে। জীনগত বৈশিষ্ট্যের ভিত্তিতেও এরা আলাদা প্রজাতি হিসেবে স্বীকৃতি পেয়েছে।


title: ধলাপেট সিন্ধুঈগল

text: ধলাপেট সিন্ধুঈগল (বৈজ্ঞানিক নাম: "Haliaeetus leucogaster") (), সাদা ঈগল বা কেবলই সিন্ধুঈগল Accipitridae (অ্যাক্সিপিট্রিডি) গোত্র বা পরিবারের অন্তর্গত "Haliaeetus" (হ্যালিয়েইটাস) গণের এক প্রজাতির বড় আকারের সামুদ্রিক শিকারি পাখি। ধলাপেট সিন্ধুঈগলের বৈজ্ঞানিক নামের অর্থ "ধলাপেট সিন্ধুঈগল" (লাতিন: "Haliaeetus" = সামুদ্রিক ঈগল; গ্রিক: "leucos" = সাদা, "gaster" = পেট)। সারা পৃথিবীতে প্রায় ৫১ লাখ ৩০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।বাংলাদেশের বন্যপ্রাণী আইনে এ প্রজাতিটি সংরক্ষিত। ধলাপেট সিন্ধুঈগল একপ্রজাতিক, অর্থাৎ এর কোন উপপ্রজাতি নেই। পৃথিবীতে এদের সংখ্যা সম্বন্ধে তেমন কিছু জানা যায় নি। তবে ধারণা করা হয় মোট প্রাপ্তবয়স্ক ধলাপেট সিন্ধুঈগলের সংখ্যা ৬৭০-৬৭০০টি।


title: আন্দামান সর্প ঈগল

text: আন্দামান সর্প ঈগল ("Spilornis elgini") accipitridae পরিবারের একটি শিকারি পাখি। পাখিটি ভারতের আন্দামান দ্বীপপুঞ্জের একটি স্থানীয় পাখি। এর প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল।


title: মাছমুরাল

text: মাছমুরাল (বৈজ্ঞানিক নাম: "Pandion haliaetus"), অসপ্রে বা উখস Pandionidae (প্যান্ডিয়নিডি) গোত্র বা পরিবারের অন্তর্গত Pandion (প্যান্ডিয়ন) গণের অন্তর্ভুক্ত একমাত্র সদস্য। মাছমুরালের বৈজ্ঞানিক নামের অর্থ "প্যান্ডিয়নের সামুদ্রিক ঈগল" (গ্রিক: "pandion" = প্যান্ডিয়ন এথেন্সের পৌরাণিক রাজা; লাতিন: "haliaetos" = সামুদ্রিক ঈগল)। পাখিটি অ্যান্টার্কটিকা মহাদেশ, মরু ও মেরু অঞ্চল ছাড়া সমগ্র পৃথিবীতে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩ কোটি ১৫ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।কানাডার নোভাস্কশিয়া প্রদেশের প্রাদেশিক পাখি ঘোষণা করা হয়।


title: হেলিয়াইটাস লিউকোসেফালাস

text: বল্ড ঈগল দ্বিপদ নাম হেলিয়াইটাস লিউকোসেফালাস হচ্ছে উত্তর আমেরিকার শিকারী পাখি। এটা সমুদ্র ঈগল। এর দুটি উপপ্রজাতি আছে। এদের বসবাসের সীমানা কানাডার বেশীরভাগ অংশ, আলাস্কা, যুক্তরাষ্ট্রের সম্পূর্ণ অংশ এবং মেক্সিকোর উত্তরাঞ্চল। এদেরকে বিশালাকারের উন্মুক্ত জলাধারের পাশে দেখা যায় যেখানে পর্যাপ্ত খাবারের সরবরাহ আছে এবং বাসার জন্য পুরাতন বড় গাছ আছে। এদের প্রধান খাদ্য মাছ। উড়ন্ত অবস্থায় এরা পানি থেকে নখের সাহায্যে মাছ শিকার করে।


title: গ্রেট নিকোবর সর্প ঈগল

text: গ্রেট নিকোবর সর্প ঈগল ("Spilornis klossi") পাখিটি দক্ষিণ নিকোবর সর্প ঈগল নামেও পরিচিত। এটি Accipitridae পরিবারের একটি শিকারি পাখি। এটি ভারতের গ্রেট নিকোবর দ্বীপপুঞ্জের একটি স্থানীয় প্রজাতি। বাসস্থান ধ্বংসের কারণে এদের সংখ্যা ক্রমশ কমে আসছে।


title: কুড়া

text: কুড়া ("Haliaeetus leucoryphus"), কুড়ল, কুড়োল বা কোঁড়ল অ্যাক্সিপিট্রিডি () গোত্র বা পরিবারের অন্তর্গত একটি বৃহদাকায় ঈগল। এর ইংরেজী নাম Pallas's Fish Eagle, Pallas's Sea-eagle, Band-Tailed Fish-eagle, বা Ring-tailed Fishing Eagle। সে হিসেবে অনেক সময় এ প্রজাতিটিকে পলাশ মেছো ঈগল, পালাসি কুড়া ঈগল বা নির্ভেজাল প্যালাসেস ফিশ ঈগল নামে অভিহিত করা হয়। বাংলাদেশে স্থানভেদে একে ব-ওল, কুররা ও কুরর নামেও ডাকা হয়। এর দ্বিপদ নাম "Haliaeetus leucoryphus" এর অর্থ হচ্ছে "শ্বেতমস্তক সামুদ্রিক ঈগল"। "Haliaeetus" একটি লাতিন শব্দ যার অর্থ "সমুদ্র-ঈগল", অন্যদিকে "leucoryphus" প্রাচীন গ্রীক ভাষা থেকে উদ্ভূত যার অর্থ "শ্বেত-মস্তক" (leukos, "শ্বেত"+ corypha, "মস্তক") ।


title: তামাটে ঈগল

text: তামাটে ঈগলের বৈজ্ঞানিক নামের অর্থ লোভী ঈগল (লাতিন: "aquila" = ঈগল, "rapax" = লোভী)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। পরিযায়ী পাখি বলে সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: ঈগল

text: ঈগল একপ্রকার বৃহৎ আকার, শক্তিধর, দক্ষ শিকারি পাখি। ঈগল সাধারণত বনে বা ঘন জঙ্গলে বসবাস করে থাকে। বানর, ছোট জাতের পাখি, টিকটিকি, হাস-মুরগী খেয়ে জীবনধারণ করে থাকে। একটি পূর্ণবয়স্ক ঈগলের ওজন প্রায় ৩০ কেজি এবং লম্বায় প্রায় ৩০-৩৫ ইঞ্চি হয়ে থাকে। সবচেয়ে মজার ব্যাপার হলো একটি পূর্ণবয়স্ক সুস্থ ঈগল ১১,০০০ ফুট উপরে উঠতে পারে। শীতকালে এরা তুলনামুলক কম শীত এলাকা বা দেশে চলে যায়। এরা জনমানব এলাকার বাইরে এবং কমপক্ষে ১০০ ফুট উপরে বাসা তৈরি করে স্বামী-স্ত্রী উভয়ে একত্রে বসবাস করে প্রজনন ঘটায়।


title: তিলা নাগঈগল

text: তিলা নাগঈগল একটি সরীসৃপ খাদক যেটি বনের উপরিভাগে কখনো কখনো জলা নিম্নভূমিতেও সাপ, টিকটিকি ইত্যাদি শিকার করে থাকে। এদেরকে পাখি, উভচর, স্তন্যপায়ী এবং মাছও শিকার করতে দেখা গেছে। এটিকে সাপ-ঈগলের "সারসিটাস" গণের সাথে "সারসিটানি" উপগোত্রে স্থান দেয়া হয়। এদেরকে প্রধানত নিচু পাহাড় এবং সমতলের ঘন আচ্ছাদিত বনে পাওয়া যায়। এটি একটি আদি প্রজাতি, কিন্তু কোথাও কোথাও এদেরকে শুধু গ্রীষ্মে পাওয়া যায়।


title: অধিবর্ষ

text: অধিবর্ষ বা লিপ ইয়ার হচ্ছে একটি বিশেষ বছর, যাতে সাধারণ বছরের তুলনায় একটি দিন (বা চান্দ্রবছরের ক্ষেত্রে একটি মাস) জোতির্বৈজ্ঞানিক বছরের সাথে সামাঞ্জস্য রাখার জন্য বেশি থাকে। জোতির্বৈজ্ঞানিক বছর বা পৃথিবী যে সময়ে সূর্যের চারপাশে একবার ঘুরে আসে তার উপরই ঋতুর পরিবর্তন ও অন্যান্য মহাজাগতিক ঘটনাবলীর পুনরাবৃত্তি নির্ভর করে। এর সময়কাল হচ্ছে প্রায় ৩৬৫ দিন ৫ ঘন্টা ৪৮ মিনিট ৪৭ সেকেন্ড, অথচ প্রচলিত গ্রেগরীয় বর্ষপঞ্জিমতে বছর হিসাব করা হয় ৩৬৫ দিনে। এভাবে প্রতিবছর প্রায় ছয় ঘণ্টা সময় গোনার বাইরে থেকে যায় ও চার বছরে সেটা প্রায় এক দিনের সমান হয়। এই ঘাটতি পুষিয়ে নেয়ার জন্য প্রতি চার বছর পরপর ৩৬৬ দিনে বছর হিসাব করা হয়। গ্রেগরীয় বর্ষপঞ্জিমতে, প্রতি চার বছরে একবার ফেব্রুয়ারি মাসে ও বাংলা সনমতে ফাল্গুন মাসে এই অতিরিক্ত ১ দিন যোগ হয়। তাই অধিবর্ষে ফেব্রুয়ারি ও ফাল্গুন মাস হয় যথাক্রমে ২৯ ও ৩১ দিনে। যেমন: ২০১২ একটি অধিবর্ষ ও এর ফেব্রুয়ারি মাস হয়েছে ২৯ দিনে


title: অধিবর্ষ

text: ইসলামী ক্যালেন্ডারের পরিমার্জিত ও গণনাকৃত সংস্করণগুলিতে নিয়মিত লিপ দিন নেই, যদিও উভয়ই চন্দ্র মাসের ২৯ বা ৩০ দিন ধারণ করে, সাধারণত বিকল্প ক্রমানুসারে। যাইহোক, মধ্যযুগে ইসলামিক জ্যোতির্বিদদের দ্বারা ব্যবহৃত ট্যাবুলার ইসলামী ক্যালেন্ডার এবং এখনও কিছু মুসলমানদের দ্বারা ব্যবহৃত একটি ৩০ বছরের চক্রের ১১ বছরের মধ্যে চন্দ্র বছরের শেষ মাসে একটি নিয়মিত লিপ দিন যোগ করা হয়। এই অতিরিক্ত দিন গত মাসের শেষে পাওয়া যায়, ধূ-ল-হিজা, যা হজ মাসেরও।


title: পাই দিবস

text:
আপাত পাই দিবস বিভিন্ন দিবসে উদযাপিত হয়ে থাকে। ২২-এ জুলাই (২২/৭) তারিখটি এদের মধ্যে সবচেয়ে পরিচিত। এছাড়াও ১০-ই নভেম্বর, যা কিনা বছরের ৩১৪-তম দিন (অভিবর্ষ বা লিপ ইয়ারের ক্ষেত্রে ৯-ই নভেম্বর) আপাত পাই দিবস হিসেবে উদযাপিত হয়। কোথাও কোথাও ২১-এ ডিসেম্বর (বছরের ৩৫৫-তম দিন) এবং লিপ ইয়ারের ক্ষেত্রে ২০-এ ডিসেম্বর দুপুর ১:১৩ মিনিটে চৈনিক পাই ভগ্নাংশের (৩৫৫/১১৩) সাথে মিল রেখে আপাত পাই দিবস উদযাপন করা হয়।
1.১৯৮৮ সালে প্রথমবারের মতো পাই দিবস পালিত হয় সানফ্রানসিসকো-এর একটি বিজ্ঞান জাদুঘরে। জাদুঘরের বৃত্তাকার স্থানে এর কর্মচারী ও দর্শনার্থীরা মিলে কেক (পাই) খেয়ে দিনটি উদযাপন করেন। ঐ জাদুঘরের কর্মকর্তা ল্যারি শ এই দিবস উদযাপনের উদ্যোক্তা বলে তাকে “পাই-এর রাজপুত্র” বলা হয়। জাদুঘর কর্তৃপক্ষ এরই মধ্যে দ্বিতীয় জীবনে প্রথম পাই দিবস উদযাপনকে যোগ করেছে।
ম্যাসাচুসেট্‌স ইনস্টিটিউট অফ টেকনোলজি অনেক সময় তাদের নতুন শিক্ষার্থীদের গ্রহণপত্র পাই দিবসে ডাকে দিয়ে থাকে।


title: প্রোগ্রামার দিবস

text:
প্রোগ্রামার দিবস কম্পিউটার প্রোগ্রামারদের একটি পেশাদার ছুটির দিন যা বিভিন্ন সফটওয়্যার ও প্রযুক্তবিষয়ক কোম্পানিতে পালন করা হয়। বছরের ২৫৬তম দিনে(হেক্সাডেসিমাল ১০০ বা ২) প্রোগ্রামার দিবস পালন করা হয়।সাধারণ বছরের সেপ্টেম্বরের ১৩ তারিখে এবং লিপ ইয়ারের ১২ তারিখ প্রোগ্রামার দিবস পালন করা হয়।
দিনটি রাশিয়াতে সরকারি ভাবে স্বীকৃত , এছাড়াও বাংলাদেশ, আর্জেন্টিনা, ইসরায়েল, চিলি, ব্রাজিল, মেক্সিকো, অস্ট্রিয়া, যুক্তরাষ্ট্র, যুক্তরাজ্য, ভারত, পোল্যান, ইটালি, কানাডা, মেক্সিকো, ফ্রান্স, নিউজিল্যান্ড, গুয়েতমালা, চীন, রোমানিয়া, উরুগুয়ে, জার্মানী, বেলজিয়াম, ক্রোয়েশিয়া সহ বিভিন্ন দেশে দিনটি পালন করা হয়।


title: মিনিট

text: মিনিট সময়ের একক যা এক ঘণ্টার ১/৬০ অংশ এবং ৬০ সেকেন্ড। কোনো কোনো মিনিট ৬১ বা ৫৯ সেকেন্ডও হতে পারে (যখন লিপ ইয়ারের প্রতিপূরণ করার জন্যে লিপ সেকন্ড যোগ বা বিয়োগের প্রয়োজন হয়)। ঐতিহাসিকভাবে, ‘মিনিট’ শব্দটি এসেছে ল্যাটিন ’পারস মিনুটা প্রইমা, যার অর্থ, ‘প্রথম ক্ষুদ্র অংশ’।


title: মাস

text: এই বর্ষপঞ্জিটি ফরাসি বিপ্লব সময় প্রস্তাব করা হয়েছিল এবং ফরাসি সরকার একে ১৭৯৩ সাল থেকে প্রায় বারো বছরের ব্যবহার করেছিল। এটি ১২ মাসের বর্ষপঞ্জি এবং প্রত্যেক মাস ৩০ দিনের ছিল। ১০ দিনে ১ সপ্তাহ যাকে বলা হতো দেকাদেস। একে তিন মাস করে চার ভাগে ভাগ করা হয়েছিল। অতিরিক্ত পাচ অথবা ছয় দিন যথাযথ যোগ করার প্রয়োজন বোধ হয়েছে ক্রান্তি বছর জন্য যা প্রত্যেক বছরের শেষে মাস গুলোর পরে স্থাপিত করা হতো। প্রত্যেক চার বছর পর একটি অধিবর্ষ ছিল যাকে বলা হতো ফ্রানচাড। এইটি শরত্‍কাল থেকে শুরু হতো:


title: শুক্র গ্রহ

text: পরপর দুটি সর্বোচ্চ প্রতানের মধ্যবর্তী চক্রটির সময়কাল ৫৮৪ দিন। এই ৫৮৪ দিন পর শুক্র গ্রহকে পূর্বে যে অবস্থানে দেখা যেত তার সাথে ৭২ ডিগ্রী কোণ করে অবস্থান করতে দেখা যায়। যেহেতু ৫ * ৫৮৪ = ২৯২০ = ৮ * ৩৬৫ সেহেতু দেখা যাচ্ছে শুক্র গ্রহ প্রতি ৮ বছর পরপর (লীপ ইয়ারের দুই দিন বাদে) তার আগের অবস্থানে ফিরে আসে। এই চক্রটি প্রাচীন গ্রিক সভ্যতায় সোথিক্‌স চক্র নামে পরিচিত ছিল এবং মায়া সভ্যতার নিকটও তা সুপরিচিত ছিল। চাঁদের সাথেও এর একটি সম্পর্ক রয়েছে, যেমন: ২৯.৫ * ৯৯ = ২৯২০.৫; অর্থাৎ এই সময়কালটি প্রায় ৯৯ টি চন্দ্রমাসের সমান।


title: পিলু মমতাজ

text: ২০০১ সালে ঈদে প্রচারিত বিটিভির জনপ্রিয় ম্যাগাজিন অনুষ্ঠান হানিফ সংকেতের ইত্যাদিতে আজম খান, ফেরদৌস ওয়াহিদ, ফকির আলমগীরের সাথে "দিন আসে দিন যায়" গানটি পরিবেশন করেন। মঞ্চে শেষবারের মত ২০১০ সালে ষষ্ঠ সিটিসেল-চ্যানেল আই মিউজিক অ্যাওয়ার্ডস অনুষ্ঠানে গান পরিবেশন করেছিলেন। ২০১২ সালে তাঁর মৃত্যুর পর মমতাজ আলী খান সংগীত একাডেমী ও লেজার ভিশন ব্যানারে তার গানে অ্যালবাম "ছিল কোন দিন" প্রকাশিত হয়। এই অ্যালবামের সঙ্গীতায়োজন করেছেন আবিদ হোসাইন। এই অ্যালবামের কয়েকটি উল্লেখযোগ্য গান হলো — "আমি শত্রুকে আপন", "বাতাসে আজ", "কানে কানে বলো", "কতদিন যে", "ছিলে কোন দিন", "কোন এক মধুর" ইত্যাদি।


title: লা লা ল্যান্ড (চলচ্চিত্র)

text: ছয় মিনিট লম্বা প্রিয়াস দৃশ্যটি সম্পন্ন করতে হয়েছে সূর্যাস্তের “সোনালী ঘন্টার” সময়। এটি সম্পন্ন করতে দুই দিনে আটবার চিত্রগ্রহণ করা হয়েছে। যখন গসলিং আর স্টোন এটি সম্পন্ন করে, স্টোন বলেন, "“সবাই একসাথে চিৎকার দিয়ে উঠে।”" যেহুতু গসলিং এবং স্টোন পেশাদার অভিনয়কারী ছিল না, তারা দুজনেই কিছু ভুল করেছে বিশেষ করে যখন টানা একটি সংগীতের জন্য চিত্রগ্রহণ করা হত। চেজল এব্যাপারে সহানুভূতিশীল ছিলেন তাদের অভিজ্ঞতার ঘাটতি বুঝে ভুল গুলো মনে রাখেননি। যখন সেবাস্টিন আর মিয়ার প্রথম একসাথে নৃত্য চিত্রগ্রহণ করা হয়, স্টোন একটি বেঞ্চের পেছনের সাথে হোঁচট খান কিন্তু সেখান থেকে উঠে গিয়ে দৃশ্যটির সাথে মানিয়ে নেন।


title: মায়া সভ্যতা

text: K'in হল মায়া বর্ষপঞ্জিকার একটি সময় যা একটি দিনের অনুরুপ; আর "উইনাল" (মাস) হল মায়া বর্ষপঞ্জিকার একটি চক্র যা ২০ দিনের একটি পর্যায়কাল সংশ্লিষ্ট হয়। ১৮ "উইনাল" হল ১ "হাব" (বছর) এর একটি চক্র যা ৩৬০ দিন বুঝায়। এগুলোর সাথে যোগ করা হয়েছিল ৫ দিন যা "ওয়েব" ডাক হতো। এই ৫ দিনকে তারা বিশেষভাবে অমঙ্গলজনক হিসাবে বিবেচনা করা হতো। এই ৫ দিন যোগ করে ৩৬৫ দিনের একটি বর্ষপঞ্জিকার ঋতু চক্রে সংযোগ করা হয়েছিল। বর্ষপঞ্জিকা গঠন করা হয়েছিল ২০ দিনের ১ "মাস" আর ১৯ মাসে ১ বছর। মাসগুলোর নাম হলঃ


title: আরবি লিপি

text: আরবি লিপিতে ২৮টি বর্ণ আছে এবং এগুলির সবগুলিই ব্যঞ্জন নির্দেশ করে, যদিও আলিফ, ওয়াও ও য়া বর্ণ তিনটি দীর্ঘ স্বরধ্বনি নির্দেশেও ব্যবহৃত হয়। হ্রস্ব স্বরধ্বনি ও ব্যঞ্জনদ্বিত্ব নির্দেশের জন্য আরবি (এবং অন্যান্য সেমিটীয় ভাষার লিপি যেমন হিব্রু ও আরামীয় লিপিতে) ব্যঞ্জনের উপরে ও নিচে বিভিন্ন চিহ্ন ব্যবহার করা হয়। তবে এই চিহ্নগুলি কেবল কুরআন ও অন্যান্য গুরুত্বপূর্ণ ধর্মীয় গ্রন্থ এবং ভাষাবৈজ্ঞানিক ও সাহিত্য গ্রন্থেই বেশি ব্যবহার করা হয়, যেখানে উচ্চারণ ভুলের পরিমাণ এড়ানো জরুরি।


title: ফার্সি লিপি

text: ফার্সি বর্ণমালা বা ফার্সি-আরবি বর্ণমালা () হল আরবি লিপির উপর ভিত্তি করে লেখার একটি পদ্ধতি। মূল লিপিটি বিশেষভাবে আরবি ভাষার জন্য ব্যবহার করা আর ফার্সি ভাষায় আরবি বর্ণামালার সাথে আরও চারটি অক্ষর যোগ করা হয়েছে, এই অতিরিক্ত অক্ষরগুলো হল : , , এবং । অন্যান্য আরও বেশ কিছু ভাষায় পারসিক-আরবি লিপি ব্যবহার করা হয়। ফার্সি ভাষা ছাড়াও পারসিক-আরবি লিপি আরও যেসকল ভাষায় ব্যবহার করা হয় সেগুলো হল উর্দু বর্ণমালা, সিন্ধি বর্ণমালা, সারাইকি বর্ণমালা, কুর্দিস সোরানি বর্ণমালা, লুরি বর্ণমালা (লুরি), উসমানীয় তুর্কি বর্ণমালা, বেলুচি বর্ণমালা, পাঞ্জাবি শাহমুখী লিপি, তাতার, আজেরি এবং এবং আরও অন্যান্য।


title: আরবি ভাষা

text: আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।


title: অসমীয়া বর্ণমালা

text: অসমীয়া লিপি হলো অসমীয়া ভাষার একটি লিখন পদ্ধতি। ব্রহ্মপুত্র নদের উপত্যকায় বসবাসকারী লোকজন সংস্কৃত ভাষা লিখতে এই বর্ণমালা ব্যবহার করত। একই বর্ণমালা দিয়ে তারা আরো কিছু ভাষা যেমন, বোদো ( বর্তমানে দেব-নাগরি), খাসি (বর্তমানে রোমান), মিসিং (বর্তমান রোমান) ইত্যাদিও লেখা হত। অসমীয়া বর্ণমালার বর্তমান রূপ পঞ্চম শতাব্দী থেকে বিবর্তনের ফলে সৃষ্ট। উমাচল/নাগরাজি-ক্ষণিকাগাও শিলালিপি থেকে প্রাপ্ত বর্ণমালাকে গুপ্ত লিপির পূর্বাঞ্চলীয় রূপ বলা হয়। এর সাথে সিদ্ধম লিপির অনেক মিল পাওয়া যায়।  সপ্তাদশ শতাব্দীর মধ্যে অসমীয়া ভাষার তিনটি শৈলীর বর্ণমালা (বামিনিয়া, কাইথেলি এবং গারগায়া) খুঁজে পাওয়া যায়। এই তিন লিপি থেকেই আধুনিক মুদ্রণ উপযোগী লিপি তৈরী করা হয়। বর্তমানে ব্যবহৃত এই বর্ণমালার সাথে বাংলা বর্ণমালার তিনটি বর্ণ ভিন্ন সব বর্ণের রূপ হুবুহু একইরকম।


title: রাখাইন ভাষা

text: রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না।


title: আনাতোলীয় ভাষা

text: অধিকাংশ নথি ১৩তম শতাব্দীর ( ব্রোঞ্জ যুগের শেষের দিকে)। নথলগুলো কনিফরম লিপিতে লেখা যার লিখন পদ্ধতিতে মেসোপটিমীও লিখন পদ্ধতির প্রভাব দ্যাখা যায়। লিপি বলতে বর্ণমালা বোঝায়। এই কারণে,এখানে আক্কারীয় ও সুমেরীয় শব্দের এক সাথে ব্যাবহার বা চিহ্ন ব্যাবহার ও দ্যাখা যায় বা শুধু চিহ্ন ব্যাবহার করে পুরো শব্দকে বোঝানো হয়, বা তা কোন আবিধানিক অর্থ বোঝাতে ব্যাবহার করা হয়, কিন্তু প্রায়ই তার মূল আকারের সাথে মিল পাওয়া যায় না। যাইহোক,এখানে স্বরভিত্তিক শব্দদের প্রয়োগও লক্ষণীয় যেমন সিও, সিভি, ভিসি, সিভিসি, যেখানে ভি "স্বরবর্ণ" এবং সি হল "ব্যঞ্জনবর্ণ" এর প্রতিনিধিত্ব করে।"


title: লিখন পদ্ধতি

text: লিপিবিশারদেরা মনে করেন প্রথমে ছবি থেকে চিত্রভিত্তিক লিপি তথা চিত্রলিপির আবির্ভাব ঘটে এবং সেখান থেকে কালের বিবর্তনে সৃষ্টি হয় বর্ণ বা সিলেবলভিত্তিক লিপির। এ পর্যন্ত খোঁজ পাওয়া সবচেয়ে প্রাচীন বর্ণমালাভিত্তিক লিপিটি হল ফিনিশীয় লিপি, যা ভূমধ্যসাগরের তীরে অবস্থিত ফিনিশীয় জাতির লিপি ছিল। তাদের লিপিতে বাইশটি ব্যঞ্জনবর্ণ ছিল। গ্রিক ও ইহুদীরা ফিনিশীয়দের কাছ থেকে বর্ণমালার ধারণা ধার করে। গ্রিক বর্ণমালায় বর্ণের সংখ্যা ২৪। তারা ব্যঞ্জনবর্ণের পাশাপাশি স্বরবর্ণেরও প্রচলন করেছিল। পরে গ্রিকদের কাছ থেকে রোমানরা লিপির ধারণা নেয়। রোমান বর্ণমালা থেকেই পরে প্রায় সমস্ত ইউরোপের বিভিন্ন ভাষার বর্ণমালা তৈরি হয়।


title: সিংহলী লিপি

text:
আনুসভারাকে ( একে বিন্দুভা ‘জিরো’ বলা হয়) একটি ছোট বৃত্ত ං ( ইউনিকোড 0D82) দ্বারা প্রকাশ করা হয় এবং বিসর্গকে (যা মিশ্র বর্ণমালার অংশও) দুইটি ছোট বৃত্ত ඃ ( ইউনিকোড 0D83) দ্বারা প্রকাশ করা হয়। সহজাত স্বরবর্ণকে হাল কিরিমা যুক্ত করে অপসারণ করা যায়। সংশ্লিষ্ট ব্যাঞ্জনবর্ণের উপর ভিত্তি করে এর আকৃতি দুই রকমের হতে পারে। পাশের চিত্রে দুইটিকেই দেখানো হয়েছে। এর প্রথমটি বেশি ব্যবহৃত হয়। দ্বিতীয়টি বর্ণের শেষে উপরের বাম কোণায় যুক্ত হয়।
মিশ্র বর্ণমালা শুদ্ধ বর্ণমালার একটি সুপারসেট। এখানে উষ্ম ধ্বনী, মূর্ধন্য ও শিষ ধ্বনীর জন্য বর্ণ রয়েছে, যদিও আধুনিক সিংহলী ভাষায় উচ্চারিত হয় না। তবে এই সমস্ত বর্ণ দিয়ে অন্য ভাষার শব্দ লেখার জন্য দরকার, যেমনঃ সংস্কৃত থেকে ধার করা নেওয়া শব্দ এবং পালি বা ইংরেজী থেকেও। অতিরিক্ত বর্ণের ব্যবহার আসলে সম্মানের প্রশ্নের সাথে জড়িত। ধ্বনিতাত্বিক দৃষ্টিতে এসব ব্যবহারে কোন উপকারীতা নেই। এদের পরিবর্তে শুদ্ধ বর্ণমালার বর্ণ ব্যবহার করা যায়। মিশ্র উষ্ম ধ্বনীর জন্য শুদ্ধ প্রতিরূপ দ্বারা প্রতিস্থাপন করা যায়। মিশ্র মূর্ধন্য ও লিকুইড ধ্বনীর জন্য শুদ্ধ করোনাল ধ্বনী ব্যবহার করা যায়। শিষ ধ্বনীর পরিবর্তে শুদ্ধ কোন বর্ণ ব্যবহার করা যায় না।
মিশ্র বর্ণমালায় অতিরিক্ত ৬টি যুক্তবর্ন আছে। এর মধ্যে দুইটি সন্ধিস্বরধ্বনি বেশি প্রচলিত। সংস্কৃত থেকে আসা শব্দে এই বর্ণগুলো পাওয়া যায় না বললেই চলে।


title: আরবি লিপি

text: আরবি লিপি ডান থেকে বাম দিকে লেখা হয়। এবং লিপিটি পেঁচিয়ে এক বর্ণ আরেক বর্ণের সাথে সংযুক্ত করে লিখতে হয়। তবে ⟨و ز ر ذ د ا⟩ - এই ছয়টি বর্ণ এককভাবে বসে। ফলে এই বর্ণবিশিষ্ট শব্দের ক্ষেত্রে ফাঁক দেখা যায়। এই ছয়টি বর্ণ ছাড়া বাকী সমস্ত বর্ণ চার রকমের রূপ ধারণ করতে পারে: আদ্য, মধ্য, অন্ত্য এবং বিচ্ছিন্ন। এই রূপগুলিতে অনেক সময় বর্ণটির মূল রূপের অনেক বৈশিষ্ট্য বাদ যায়। এছাড়া অনেক সময় একাধিক লিপির সমন্বয়ে যুক্তলিপি ব্যবহার করা হয়।


title: সর্বানন্দ সোনোয়াল

text: সর্বানন্দ সোনোয়াল (; ) অসমের বর্তমান মুখ্যমন্ত্রী ও ভারতীয় জনতা পার্টির নেতা। ২০১৬ সনের অসম বিধানসভা নির্বাচনে ভারতীয় জনতা পার্টি বিপুল সংখ্যক ভোটে জয়ী হয় ও সর্বানন্দ সোনোয়াল অসমের মুখ্যমন্ত্রীর পদ গ্রহন করেন। তিনি ২০১৬সনের ২৪মে তারিখে গুয়াহাটিতে মুখ্যমন্ত্রী পদের শপথ গ্রহন করেন।


title: বিশ্বনাথ জেলা

text:
বিশ্বনাথ জেলা (IPA: ˌbɪswəˈnɑːθ ˈtʃɑːrɪˌælɪ) আসামের একটি নবগঠিত জেলা। ২০১৫ সালের ১৫ আগষ্ট তারিখে আসামের মুখ্যমন্ত্রী তরুণ গগৈ ডাঙরীয়া বিশ্বনাথ জেলা গঠন আনুষ্ঠানিক ভাবে ঘোষণা করেছিলেন। শোণিতপুর জেলার বিশ্বনাথ মহকুমার বেশিরভাগ অংশ এবং গহপুরের কিছু অংশ নিয়ে বিশ্বনাথ জেলা গঠন করা হয়। এর উত্তরে অরুণাচল প্রদেশ দক্ষিণে ব্রহ্মপুত্র নদ এবং গোলাঘাট জেলা, পূর্বে লখিমপুর জেলা এবং পশ্চিমে শোণিতপুর জেলা অবস্থিত। জেলাটির সদর স্থান হল বিশ্বনাথ চারিআলি।
উত্তর-পূর্ব ভারতের প্রাচীন তীর্থক্ষেত্র বিখ্যাত শিব মন্দির বিশ্বনাথের থেকেই এই অঞ্চলের নাম বিশ্বনাথ হয়েছে। বর্তমান যে অঞ্চলকে বিশ্বনাথ বলা হয়, সেই অঞ্চলের পুরনো নাম ছিল 'সলা'। তারপর পরিচিত হল নদুয়ার নামে। বর্তমান নদুয়ার অঞ্চলের পূর্ব অংশই বিশ্বনাথ অঞ্চল। প্রশাসনিক মহকুমা হ'ল বিশ্বনাথ। পুরানো এবং তন্ত্রে উল্লিখিত বিশ্বনাথ নামে বিশ্বনাথ তীর্থক্ষেত্র বা বিশ্বনাথ ধামকে বোঝাত। বিশ্বনাথ শব্দের অর্থ বিশ্বের নাথ। বিশ্বের নাথের অধিষ্ঠান ক্ষেত্র এই বিশ্বনাথ। বিশ্বনাথকে গুপ্তকাশীও বলা হয়। কিম্বদন্তি মতে, কুমুদ এবং কৌস্তভ নামের দুজন মুনির শাপে বিশ্বনাথ গুপ্তকাশী হ'ল। গুপ্তকাশীর অর্থ এই যে, এটি কাশী বলে পরিচিত নয়।


title: আসরারুল হক কাসেমি

text:
মুহাম্মদ আসরারুল হক কাসেমি (১৫ ফেব্রুয়ারি ১৯৪২—৭ ডিসেম্বর ২০১৮) ছিলেন ভারতের বিহার প্রদেশের একজন আলেম, রাজনীতিবিদ, কলাম লেখক, এবং কিশানগঞ্জ আসনের একজন সংসদ সদস্য। এছাড়াও জমিয়ত উলামায়ে হিন্দ এর প্রাদেশিক সভাপতি, অল ইন্ডিয়া মিল্লি কাউন্সিলের সহ-সভাপতি, দারুল উলুম দেওবন্দের শুরা সদস্য এবং অল ইন্ডিয়া মুসলিম পার্সোনাল ল বোর্ড এরও সদস্য ছিলেন।
সীমাঁচল এর অনগ্রসর অঞ্চলের উন্নয়ন ও কল্যাণের জন্য তিনি 'অল ইন্ডিয়া মিল্লি ও তালিমি ফাউন্ডেশন' প্রতিষ্ঠা করেন। সাথে সাথে কিশানগঞ্জের বিশাল জায়গাজুড়ে আলীগড় মুসলিম ইউনিভার্সিটির শাখাও প্রতিষ্ঠা করেন। তিনি বেশিরভাগ সময় ভারতের উর্দু পত্রিকাগুলোতে সাপ্তাহিক কলাম লেখতেন।


title: শিবরাজ সিংহ চৌহান

text:
শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন।
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।


title: আন্তর্জাতিক ক্রিকেট কাউন্সিল

text: পাকিস্তানের সাবেক জনপ্রিয় ব্যাটসম্যান জহির আব্বাস বর্তমান ও ১২শ সভাপতি হিসেবে দায়িত্ব পালন করছেন। তাঁকে ২৫ জুন, ২০১৫ তারিখে এ পদে মনোনয়ন দেয়া হয়। তিনি বাংলাদেশ ক্রিকেট বোর্ড ও আইসিসি’র সাবেক সভাপতি মোস্তফা কামালের স্থলাভিষিক্ত হন। কিন্তু আইসিসি’র বিরুদ্ধে অসাংবিধানিক ও অনিয়মতান্ত্রিক পন্থায় পরিচালনার অভিযোগ উত্থাপন করে মোস্তফা কামাল এপ্রিল, ২০১৫ সালে পদত্যাগ করেন। উল্লেখ্যে যে, ২৬ মে, ২০১৪ তারিখে ১১শ সভাপতি হিসেবে তিনি নিউজিল্যান্ড ক্রিকেট বোর্ডের সাবেক সভাপতি ও আইসিসি’র সাবেক সভাপতি অ্যালান আইজ্যাকের স্থলাভিষিক্ত হন। এছাড়াও, সাবেক দক্ষিণ আফ্রিকান ক্রিকেটার ডেভ রিচার্ডসন আইসিসির প্রধান নির্বাহী কর্মকর্তার দায়িত্ব পালন করছেন। বর্তমানে চেয়ারম্যানের পদটি শূন্য রয়েছে।


title: সৈয়দা আনোয়ারা তৈমূর

text: যোগেন্দ্রনাথ হাজরিকার মন্ত্রীসভার পতনের পর ১৯৭৯ সনের ১২ ডিসেম্বর তারিখ থেকে অসমে রাষ্ট্রপতি শাসন চালু হয়। কয়েকমাস রাষ্ট্রপতি শাসনের পর প্রধানমন্ত্রীর আদেশক্রমে কংগ্রেস(ই) দলের নেত্রী সৈয়দা আনোয়ারা তৈমূরকে অসমের মুখ্যমন্ত্রীর দায়িত্বভার প্রদান করা হয়। ১৯৮০ সনের ৬ ডিসেম্বর তারিখে তিনি অসমের মুখ্যমন্ত্রীরূপে শপথ গ্রহণ করেন। তিনি মুখ্যমন্ত্রীর কার্যভার গ্রহণ করার পর অসমে রাষ্ট্রপতি শাসনের অন্ত পরে। তাঁর দায়িত্ব নেওয়ার সময় অসমে বিদেশী বহিস্কার আন্দোলন চালু ছিল। অসমে অবৈধভাবে অনুপ্রবেশ করে অসমের জমিতে স্থায়ীভাবে বসবাসরত অসংখ্য বাংলাদেশী ব্যক্তিকে অসমের মাটি থেকে বহিষ্কার করার জন্য সদৌ অসম ছাত্র সন্থা ও গণ সংগ্রাম পরিষদের নেতৃত্বে এক তীব্র আন্দোলনের সৃষ্টি হয়েছিল। অসমে এই আন্দোলন জাতীয় আন্দোলন রুপে গঢ়ে উঠেছিল। টাইমুর সরকার এই সমস্যা আলোচনার মাধ্যমে সমাধান না করে কঠোর ব্যবস্থা গ্রহন করেছিলেন। প্রায় সাত মাস শাসন চালানোর পর টাইমূর সরকারের পতন হয়। ১৯৮১ সনের ৩০ জুন তারিখে তিনি মুখ্যমন্ত্রী পদ থেকে পদত্যাগ করেন। তারপর অসমে পুনরায় রাষ্ট্রপতি শাসন চালু হয়।


title: নুরি আল-মালিকি

text: নুরি কামিল মুহাম্মাদ হাসান আল-মালিকি () (জন্ম: ২০শে জুন, ১৯৫০) ইরাকের বর্তমান প্রধানমন্ত্রী এবং ইসলামিক দাওয়া পার্টর সেক্রেটারি জেনারেল। আল-মালিকি এবং তার সরকার ইরাকের অন্তর্বর্তীকালীন সরকারের প্রতিস্থাপন হিসেবে ক্ষমতা গ্রহণ করেছিল। তার ৩৭ সদস্যবিশিষ্ট কেবিনেট ইরাকের জাতীয় এসেম্বলির স্বীকৃতি লাভ করে ২০০৬ সালের ২০শে মে কার্যক্রম শুরু করেছে।


title: উত্তরাখণ্ড

text: উত্তরাখণ্ডের রাজ্যপাল রাজ্যের আনুষ্ঠানিক প্রধান। ভারত সরকারের পরামর্শক্রমে ভারতের রাষ্ট্রপতি তাঁকে পাঁচ বছরের মেয়াদে নিযুক্ত করেন। উত্তরাখণ্ডের বর্তমান রাজ্যপালের নাম কৃষ্ণকান্ত পাল। উত্তরাখণ্ডের মুখ্যমন্ত্রী রাজ্যের প্রকৃতি কার্যনির্বাহী ক্ষমতা ভোগ করেন। তিনি রাজ্য বিধানসভা নির্বাচনে জয়ী দল বা জোটের প্রধান। উত্তরাখণ্ডের বিধানসভা নির্বাচিত জনপ্রতিনিধিদের নিয়ে গঠিত। বিধানসভার সদস্যদের বলা হয় বিধায়ক। বিধায়কদের মধ্যে থেকে অধ্যক্ষ ও উপাধ্যক্ষ নির্বাচিত হন। অধ্যক্ষ বিধানসভার পৌরোহিত্য করেন। তাঁর অনুপস্থিতিতে উপাধ্যক্ষ সভায় পৌরোহিত্য করেন। মুখ্যমন্ত্রীর পরামর্শক্রমে রাজ্যপাল ক্যাবিনেট মন্ত্রীদের নির্বাচিত করেন। উত্তরাখণ্ডের মন্ত্রিসভা বিধানসভার কাছে নিজেদের কাজের জন্য দায়বদ্ধ থাকে। উত্তরাখণ্ডের বিধানসভা এককেন্দ্রিক। এই সভার সদস্য সংখ্যা ৭০। স্থানীয় স্তরের সরকার ব্যবস্থা গ্রামীণ স্তরে পঞ্চায়েত ও শহরাঞ্চলে পৌরসভা নামে পরিচিত। রাজ্য সরকার ও সকল স্থানীয় সরকারের মেয়াদ পাঁচ বছর। উত্তরাখণ্ড থেকে ভারতীয় সংসদের লোকসভায় ৫টি ও রাজ্যসভায় ৩টি আসন বরাদ্দ রয়েছে। উত্তরাখণ্ডের সর্বোচ্চ আদালত উত্তরাখণ্ড হাইকোর্ট নৈনিতাল শহরে অবস্থিত। এই আদালত ছাড়াও রাজ্যে নিম্নস্তরের আদালতও রয়েছে। রাজ্যের বর্তমান মুখ্য বিচারপতি হলেন বিচারপতি কে. এম. জোসেফ।


title: মাহাথির বিন মোহাম্মদ

text: ডাঃ মাহাথির মোহাম্মদ (জন্ম জুলাই ১০, ১৯২৫) মালয়েশিয়ার বর্তমান প্রধানমন্ত্রী ও আধুনিক মালয়েশিয়ার স্থপতি। তিনি ১৯৮১ সালে মালয়েশিয়ার প্রধানমন্ত্রীর দায়িত্ব গ্রহণ করেন। তার নেতৃত্বে ক্ষমতাসীন দল পর পর পাঁচবার সংসদ নির্বাচনে জয়ী হয়ে সরকার গঠন করে। তিনি এশিয়ার সবচেয়ে দীর্ঘ সময় ধরে গণতান্ত্রিক ভাবে নির্বাচিত প্রধানমন্ত্রী ছিলেন। ২০০৩ সালের ৩০শে অক্টোবর তিনি স্বেচ্ছায় প্রধানমন্ত্রীর পদ ছেড়ে দেন। অবসর গ্রহণের দীর্ঘ পনের বছর পর ৯২ বছর বয়েসে প্রধানমন্ত্রী নাজিব রাজাকের ব্যাপক দুর্নীতি সংশ্লিষ্টতার কারণে মাহাথির মোহাম্মদ আবারও আসেন রাজনীতিতে। ২০১৮ সালের ৯ মে অনুষ্ঠেয় সাধারণ নির্বাচনে জয়ের পরদিন ১০ মে মালয়েশিয়ার প্রধানমন্ত্রী হিসেবে শপথ নেন তিনি।


title: মালয়েশিয়া

text: ডাঃ মাহাথির মোহাম্মদ (জন্ম জুলাই ১০, ১৯২৫) মালয়েশিয়ার বর্তমান প্রধানমন্ত্রী ও আধুনিক মালয়েশিয়ার স্থপতি। তিনি ১৯৮১ সালে মালয়েশিয়ার প্রধানমন্ত্রীর দায়িত্ব গ্রহণ করেন। তার নেতৃত্বে ক্ষমতাসীন দল পর পর পাঁচবার সংসদ নির্বাচনে জয়ী হয়ে সরকার গঠন করে। তিনি এশিয়ার সবচেয়ে দীর্ঘ সময় ধরে গণতান্ত্রিক ভাবে নির্বাচিত প্রধানমন্ত্রী ছিলেন। ২০০৩ সালের ৩০শে অক্টোবর তিনি স্বেচ্ছায় প্রধানমন্ত্রীর পদ ছেড়ে দেন। অবসর গ্রহণের দীর্ঘ পনের বছর পর ৯২ বছর বয়েসে প্রধানমন্ত্রী নাজিব রাজাকের ব্যাপক দুর্নীতি সংশ্লিষ্টতার কারণে মাহাথির মোহাম্মদ আবারও আসেন রাজনীতিতে। ২০১৮ সালের ৯ মে অনুষ্ঠেয় সাধারণ নির্বাচনে জয়ের পরদিন ১০ মে মালয়েশিয়ার প্রধানমন্ত্রী হিসেবে শপথ নেন তিনি


title: পার্কোর্

text:
পার্কোর্ (ফরাসি উচ্চারণ: [paʁkuʁ]) (সংক্ষিপ্ত PK) একটি শারীরিক শৃঙ্খলা এবং অ-প্রতিযোগিতামূলক শারীরিক কসরত যা মূলত সামরিক বাহিনীর বাধা উত্তরণ প্রশিক্ষণ থেকে উদ্ভূত। এটি বাধার চারপাশে রীতিবিরুদ্ধ দক্ষ গতিবিধি অথবা শরীরের ক্ষমতার উপর গুরুত্ত্ব দেয়। এর অনুশীলনকারী একটি অবস্থান থেকে অন্য একটি অবস্থানে যেতে সবচেয়ে কার্যকর পথটির মধ্যমে গমনের চেষ্টা করে। এক্ষেত্রে তারা তাদের শারীরিক দক্ষতা এবং পরিপার্শ্বকে ব্যবহার করে গতি অর্জন করে। ডেভিড বেল দ্বারা ফ্রান্সে বিকশিত, এই শৃঙ্খলাটির প্রধান উদ্দেশ্য যথাসম্ভব নিরাপত্তার সাথে গতি ধরে রাখার চেষ্টা করে। পার্কোর্ প্রশিক্ষনে অন্তর্ভুক্ত থাকে দৌড়ানো, আরোহণ, ঝুলন, ভল্টিং, লম্ফ, হামাগুড়ি, ফ্লিপ ইত্যাদি। পার্কোর্ অনুশীলনকারীরা "ট্রেসিআর্স" সেইসাথে তাদের মহিলা সহযোগীরা "ট্রেসিউসেস" হিসাবে পরিচিত।
পার্কোর্ এর আধুনিক ইতিহাস শুরু ১৯২০ এর দিকে, যদিও অনুরূপ গতিবিধি প্রাচ্যদেশীয় মার্শাল আর্ট নিনজুৎসু এবং চিংগংএ খুঁজে পাওয়া যায়। জর্জ হেবারর্ট পার্কোর্ সংক্রান্ত মৌলিক গতিবিধির শিক্ষাদান শুরু করেছিল, এবং শেষ পর্যন্ত এই প্রশিক্ষণ ফরাসি সামরিক বাহিনীর জন্য আদর্শ হয়ে ওঠে। ডেভিড ও রেমন্ড বেল হেবারটের কাজ প্রসারিত করেছিল এবং ডেভিড অবশেষে ইয়ামাকাসি গ্রুপকে খুঁজে পেয়েছিল, প্রথম গ্রুপ পার্কোর্ এর প্রতি উত্সর্গিত।


title: পরিবেশন শিল্পকলা

text: কাবুকি বানরাকুর কিছু পরই শুরু হয় কিংবদন্তি অকুনি নামক একজন অভিনেত্রীর হাত ধরে যিনি ১৬ শতকের শেষের দিকে বসবাস করতেন। কাবুকি বস্তুগত অধিকাংশই নো এবং বানরাকু থেকে এসেছে, এবং তার খেয়ালী নাচ-টাইপ আন্দোলন এছাড়াও বানরাকুর একটা প্রভাব আছে। যাইহোক, কাবুকি কম প্রথাগত এবং নোর থেকে আরও দূরবর্তী, যা এখনো জাপানি জনগণের মধ্যে খুবই জনপ্রিয়। অভিনেতারা নাচ, গান, পুতুলনাচ এবং এমনকি দড়াবাজি সহ অনেক বৈচিত্রময় কিছুর প্রশিক্ষণ নিতেন। কাবুকি প্রথমে অল্পবয়সী মেয়েদের দ্বারা, তারপর তরুণ ছেলেদের দ্বারা, সঞ্চালিত হত এবং ১৬ শ শতকের শেষ নাগাদ, কাবুকি কোম্পানিগুলো সব পুরুষদের দ্বারা গঠিত হত। পুরুষ যারা মঞ্চে নারী চরিত্রে অভিনয় করতেন বিশেষভাবে তাদের সূক্ষ্ম আন্দোলন এবং ভাবভঙ্গিতে স্ত্রীলোকের সারমর্ম প্রকাশ করার প্রশিক্ষণ দেওয়া হত।


title: পেস্টি

text: আধুনিক পেস্টির সাথে কর্ণওয়ালের গভীর সংশ্লিষ্টতা থাকলেও, এর সঠিক উৎপত্তি স্থল পরিষ্কার নয়।ইংরেজি শব্দ 'পেস্টি'র উৎপত্তি হয়েছে মধ্যযুগে পিঠার জন্য ব্যবহৃত ফরাসি শব্দ থেকে যেটি মৃগমাংশ, স্যামন মাছ বা অন্য কোন মাংশ, অথবা শাকসবজি বা পনিরের পুর দিয়ে তৈরি হতো এবং কোন কিছু ছাড়াই সেঁকা হতো। অনেক কাল থেকেই রান্নার বইগুলিতে পেস্টির নাম পাওয়া যায়। উদাহরণস্বরূপ, ১৩০০ সালের দিকে প্রাপ্ত প্রাচীনতম লা বিয়ান্ডিয়ারে (প্রাচীন ফরাসি শব্দ) বেশ কিছু পেস্টির রেসিপি রয়েছে। ১৩৯৩ সালের লা মেনাজীয়ার দ্য প্যারিসে মৃগমাংশ, বাছুরের মাংশ, গো মাংশ বা ভেড়ার মাংশ দিয়ে তৈরি পেস্টির রেসিপি রয়েছে।


title: পার্সনিপ

text: গাজরের মত, পার্সনিপেরও উৎস ইউরেশিয়ায় এবং প্রাচীনকাল থেকেই একে খাদ্য হিসেবে গ্রহণ করা হয়। জোহারি ও হফ্ উল্লেখ করেছেন যে পার্সনিপ চাষের প্রত্নতাত্ত্বিক প্রমাণ 'এখনও সীমিত' এবং গ্রীক ও রোমান সাহিত্যের উপাদান পার্সনিপের আদি ব্যবহারের গুরুত্বপূর্ণ উৎস। তাঁরা সতর্ক করেছেন যে "যেহেতু মনে করা হয়, পার্সনিপ আর গাজর (যেগুলি রোমান আমলে ছিল সাদা অথবা হাল্কা বেগুনি রঙের) উভয় সব্জিই একসময় "পাস্টিনাকা" নামে পরিচিত ছিল, তাই ধ্রুপদী সাহিত্যে এদের স্বতন্ত্রভাবে চিহ্নিত করার ক্ষেত্রে কিছু সমস্যা রয়ে গেছে"। পার্সনিপের অনেক বেশী মর্যাদা ছিল, রোমকে প্রদত্ত জার্মানীর শ্রদ্ধার্ঘ হিসেবে সম্রাট টিবেরিয়াস পার্সনিপ গ্রহণ করেছিলেন। ইওরোপে আখ এবং বিট চিনি আসার আগে এই সব্জিটি মিষ্টির উৎস হিসেবে ব্যবহৃত হত। বনভেসিন ডে লা রিভা তাঁর মার্ভেলস্ অফ মিলান - এ (১২৮৮) মিলানের অধিবাসীদের দ্বারা ব্যবহৃত খাদ্যদ্রব্যের দীর্ঘ তালিকায় 'সাধারণ' "পাস্টিনাকাকে পাস্টিনেশ কমিউনি" হিসেবে অন্তর্ভুক্ত করেছেন।


title: রাসায়নিক শিল্প

text: কানাডায় জেমস ইয়ং এবং স্কটল্যান্ডের আব্রাহাম পিনো গেসনারের পেট্রোকেমিক্যাল শিল্পটি সামনের দিকে এগিয়ে নিয়ে যায়।১৮৫৬ সালে ইংরেজি ধাতুবিদ আলেকজান্ডার পার্কেস সর্বপ্রথম প্লাস্টিক আবিষ্কার করে। তিনি পারসেসিন পেটেন্ট করেন, একটি সলিউল্টস যা বিভিন্ন দ্রাবক থেকে তৈরি করা হয়। এটি ১৮৬২ সালে লন্ডন আন্তর্জাতিক প্রদর্শনীতে এ প্রদর্শিত করা হয়,। ১৮৮৫ সালে উইলিয়াম লিভার এবং তার ভাই জেমস ল্যাঙ্কাশায়ারের উদ্ভিজ্জ তেল থেকে সাবান উৎপাদন শুরু হয়েছিল, যা ল্যাঙ্কাশায়ারের একটি আধুনিক রাসায়নিক প্রক্রিয়ার উপর ভিত্তি করে তৈরি হয়েছিল যা উইলিয়াম হু ওয়াটসন আবিষ্কার করেছিলেন গ্লিসারিন ও উদ্ভিজ্জ তেল ব্যবহার করে।


title: কাঁসারু

text: বাংলার চন্দ্র বংশীয় রাজবংশের শাসনামল থেকে পদ্মা-কীর্তিনাশার তীর ঘেঁষে গড়ে উঠেছিল কাঁসা-পিতল শিল্প। বাংলাদেশের শরীয়তপুর জেলার পালং, বাঘিয়া, বিলাসখান, কাঁসাভোগ, মধ্যপাড়া, আংগারিয়া ও কোটাপাড়া এলাকায় কাঁসারু বা কংসবণিকদের বসবাস ছিল। আর এ সকল এলাকার ক্ষুদ্র ক্ষুদ্র কাঁসা-পিতল তৈরীর কারখানার অস্তিত্ব ছিল। ভারত, নেপাল, বার্মা (বর্তমানে মায়নমার) প্রভৃতি দেশ থেকে বিদেশী বনিকারও এসব দ্রব্য সামগ্রী কিনতে আসত। ধারনা করা হয় কাঁসারুরা হিন্দু ধর্মালম্বি স্বর্ণকার সম্প্রদায় থেকে এসেছে। কেউ কেউ তাদের কামারদের উপসম্প্রদায় হিসাবেও মনে করেন। কাঁসারুদের মধ্যে বাল্যবিবাহ প্রচলিত। জাতপাতের বিচারে কাঁসারুদের অবস্থান অনেক হিন্দু সম্প্রদায়ের চাইতে উঁচুতে। হস্তশিল্পে নিয়োজিত অন্যান্য হিন্দু সম্প্রদায়ের মতো তারা বিশ্ব কর্মার পূজা করে থাকেন।


title: প্যারো

text: ১৯৯৩ সালের শুরুর দিকে প্যারোর নকশা তৈরি করে জাপানের এআইএসটি এর ইনটেলিজেন্ট সিস্টেম রিসার্চ ইন্সটিটিউটের তাকানোরি শিবাতা। ২০০১ সালের শেষদিকে এটিকে জনসম্মুখে আনা হয়। এর উন্নয়নে ইতোমধ্যে ১৫ মিলিয়ন আমেরিকান ডলার ব্যয় হয় এবং ২০০৩ সালে "বেস্ট অফ কমডেক্সের" এর চূড়ান্ত পর্বে যায় (ফাইনালিস্ট), এবং ২০০৪ সাল থেকে শিবাতার কোম্পানি ইনটেলিজেন্ট সিস্টেম কো. এটি বাণিজ্যিকভাবে বিক্রি করে আসছে। প্যারো তৈরি হয়েছে হার্প সিলের ভিত্তিতে যাদের শিবাতা দেখেছিলেন উত্তর-পূর্ব কানাডার একটি বরফাচ্ছাদিত অঞ্চলে যেখানে তিনি আবার তাদের ডাক ও সংরক্ষণ করেছিলেন যাতে তা প্যারোতে উপস্থাপন করা যায়। ২০০৯ সালে যুক্তরাষ্ট্রের কর্তৃপক্ষ প্যারোকে হিসেবে চিহ্নিত করে।


title: আধুনিক শিল্পকলা

text:
অঁরি দ্য তুলুজ-লোত্রেক, পল গোগাঁ এবং ১৯ শতকের অন্যান্য নবীন শিল্পীদের দ্বারা প্রভাবিত হয়ে, পাবলো পিকাসো সিএজ্যানের ধারণাটির উপর ভিত্তি করে তার প্রথম কিউবিস্ট চিত্রকলা তৈরি করেন যা দ্বারা প্রকৃতির সব প্রতিকৃতিকে তিনটি বস্তুর মধ্যে সীমাবদ্ধ করা যায়: ঘনক্ষেত্র, গোলক এবং মোচাকার। লেজ ডেমোয়েসিলেস ডি অভিনন (১৯০৭) ছবিটি দিয়ে পিকাসো নাটকীয়ভাবে পাঁচজন পতিতাসহ একটি কাঁচা এবং প্রাচীন বেশ্যালয়ের দৃশ্য, আবেগপূর্নভাবে আঁকা নারী, আফ্রিকান উপজাতীয় মুখোশ এবং তার নিজের নতুন কিউবিষ্ট উদ্ভাবনের মাধ্যমে একটি নতুন এবং ভিত্তিগত ছবি তৈরি করেছিলেন। পিকাসো এবং জর্জেস ব্র্যাক দ্বারা প্যানাসো এবং জর্জেস ব্র্যাকের যৌথভাবে আণবিক তাৎপর্য তৈরি করা হয়েছিল, যা ১৯০৮ থেকে ১৯১২ সালের মধ্যে প্যারিসের ভায়োলিন ও ক্যান্ডেলস্টিক দ্বারা চিত্রিত হয়েছে। বিশ্লেষণী কুশলীটি, কিউবিজম এর প্রথম স্পষ্ট প্রকাশ, যা ব্র্যাক, পিকাসো, ফার্নান্ড লিজার, জুয়ান গ্রিস, অ্যালবার্ট গ্লেইস, মার্সেল ডুচম্প এবং ১৯২০ দশকের আরও অনেক শিল্পী দ্বারা অনুসৃত হয়েছে। বিশ্লেষণী কুশলীটি বিভিন্ন গঠনবিন্যাস, পৃষ্ঠতল, কোলাজ উপাদান, প্যাপিরি কলিয়ে এবং
মিশ্রিত বিষয়বস্তুর একটি বৃহৎ বৈচিত্রের প্রবর্তনের দ্বারা চিহ্নিত হয়েছে।


title: তেলাপোকা

text:
ঊনবিংশ শতাব্দিতে একটি ধারনার কারনে বিজ্ঞানীরা মনে করেছিলেন যে তেলাপোকা প্রাচীন পোকার একটি দল থেকে উৎপন্ন হয়েছে যাদের ডেভোনিয়ান উৎপত্তি রয়েছে। ঐ সময়ে বাস করা তেলাপোকাগুলো বর্তমানগুলো থেকে ভিন্ন আকৃতির ছিল, কারন তাদের লম্বা বহিঃ ওভিপোসিটর ছিল এবং তারা মেনটিস ও ব্লাটোডিয়ানের পূর্বপুরুষ ছিল। যেহেতু শরীর, পেছনের পাখনা এবং মুখাংশগুলো ফসিলরূপে বিভিন্ন সময়ের পাওয়া যায় নি তাই, যে ফসিগুলো পাওয়া গিয়েছিল তার সাথে আধুনিক তেলাপোকার সম্পর্ক বোঝা যায় নি বা বিষয়টি তখন বিতর্কিত ছিল। আধুনিক তেলাপোকা যাদের অভ্যন্তরিন ওভিপোজিটর রয়েছে তাদের ক্রেটাসিয়াস যুগের প্রথম দিক হতে দেখা যায়। সাম্প্রতিক একটি ফাইলোজেনেটিক বিশ্লেষনে দেখা যায় যে তেলাপোকারা কমপক্ষে জুরাসিক যুগ থেকে টিকে আছে।
সারা বিশ্বেই এদের খুজে পাওয়া যায় এবং তারা সকল পরিবেশেই বেচে থাকে বিশেষ করে উষ্ণ পরিবেশে। এরা অত্যন্ত ঠান্ডা পরিবেশেও বেচে থাকতে পারে, যার ফলে এদের আর্কটিক অঞ্চলেও দেখা যায়। কিছু প্রজাতি আবার −১৮৮ °F (−১২২ °C) বেচে থাকতে পারে। এত নিম্ন তাপমাত্রায় বাচার জন্য তারা গ্লাইসিরল দিয়ে নিজেদের তৈরি করে। উত্তর আমেরিকায় ৫০ প্রজাতির তেলাপোকা রয়েছে যাদের আবার ৫টি পরিবারে ভাগ করা হয়েছে যাদের পুরো মহাদেশে পাওয়া যায়। অস্ট্রেলিয়া ৪৫০ প্রজাতি রয়েছে। শুধুমাত্র বড় চারটি প্রজাতিকেই ক্ষতিকর হিসেবে গন্য করা হয়।


title: কাঁঠালিয়ার পুতুল, মুর্শিদাবাদ

text: রাজা শশাঙ্কের আমল থেকে এই পুতুল তৈরির ইতিহাস চলে আসছে। খ্রিস্টিয় সপ্তম শতক থেকে এই শিল্প চলে আসছে। শশাঙ্ক পোড়ামাটির শিল্পের উপর জোর দিয়ে ছিলেন। নানা উত্কীর্ণ লিপিতে এর নানা উল্লেখ পাব যায়। রাজা শশাঙ্কের ভাবনার বাস্তবায়নে উঠে পড়ে লেগেছিল কাঁঠালিয়ার মতো কয়েকটি গ্রাম। শুধু মাটির থালা, গ্লাস নয়, এই গ্রামে একসময় গড়ে উঠেছিল পুতুল তৈরির কারখানা। অতীতের স্মৃতি বহন করে এখনও নানা পুরনো বাড়িতে লাল-সাদা পুতুলগুলো অন্দরসজ্জার অঙ্গ হিসেবে শোভা পায়। কলকাতার শিল্পগ্রামে ইতিহাসের সাক্ষী হিসেবে শশাঙ্কের আমলের পোড়া মাটির সামগ্রী বাসনকোসন রাখা রয়েছে।


title: দুর্গা

text:
পূর্ব ভারতের পশ্চিমবঙ্গ, অসম, বিহার, উড়িষ্যা, ঝাড়খণ্ডে দুর্গাপূজা বহুলভাবে উদযাপন করা হয়; উত্তর ভারতে এটি নবরাত্রি হিসাবে পালন করা হয়। ভারতীয় উপমহাদেশের একাধিক রাষ্ট্র দুর্গাপূজা পালন করে এবং বাংলাদেশের সংখ্যালঘু হিন্দুরাও সকলে দুর্গাপূজা পালন করে। সাধারণত আশ্বিন মাসের শুক্লপক্ষের ষষ্ঠ দিন তথা ষষ্ঠীর থেকে আরম্ভ করে দশমী পর্যন্ত হয়ে থাকে এই দুর্গোৎসব। এই পাঁচ দিন যথাক্রমে দুর্গা ষষ্ঠী, মহাসপ্তমী, মহাষ্টমী, মহানবমী ও বিজয়া দশমী নামে পরিচিত। এই পক্ষটিকে দেবীপক্ষ নামেও জানা যায়। পূর্ববর্তী অমাবস্যার দিন এই দেবীপক্ষের সূচনা হয়, একে মহালয়াও বলা হয়ে থাকে; আর পূর্ণিমার দিনটিকে লক্ষ্মী পূজার দিন হিসাবে গণ্য করা হয় ।
হিন্দুশাস্ত্রে "দুর্গা" শব্দটিকে ব্যাখ্যা করতে গিয়ে বলা হয়েছে:
অর্থাৎ, ""দ" অক্ষরটি দৈত্য বিনাশ করে, উ-কার বিঘ্ন নাশ করে, রেফ রোগ নাশ করে, "গ" অক্ষরটি পাপ নাশ করে এবং অ-কার শত্রু নাশ করে। এর অর্থ, দৈত্য, বিঘ্ন, রোগ, পাপ ও শত্রুর হাত থেকে যিনি রক্ষা করেন, তিনিই দুর্গা।" অন্যদিকে "শব্দকল্পদ্রুম" বলেছে, "দুর্গং নাশয়তি যা নিত্যং সা দুর্গা বা প্রকীর্তিতা"। অর্থাৎ, যিনি দুর্গ নামে অসুরকে বধ করেছিলেন, তিনি সব সময় দুর্গা নামে পরিচিত। "শ্রীশ্রীচণ্ডী" অনুসারে যে দেবী "নিঃশেষদেবগণশক্তিসমূহমূর্ত্যাঃ" (সকল দেবতার সম্মিলিত শক্তির প্রতিমূর্তি), তিনিই দুর্গা।


title: দুর্গাপূজা

text: সাধারণত আশ্বিন মাসের শুক্ল পক্ষের ষষ্ঠ থেকে দশম দিন পর্যন্ত শারদীয়া দুর্গাপূজা অনুষ্ঠিত হয়। এই পাঁচটি দিন যথাক্রমে "দুর্গাষষ্ঠী", "মহাসপ্তমী", "মহাষ্টমী", "মহানবমী" ও "বিজয়াদশমী" নামে পরিচিত। আশ্বিন মাসের শুক্ল পক্ষটিকে বলা হয় "দেবীপক্ষ"। দেবীপক্ষের সূচনার অমাবস্যাটির নাম মহালয়া; এই দিন হিন্দুরা তর্পণ করে তাঁদের পূর্বপুরুষদের প্রতি শ্রদ্ধানিবেদন করে। দেবীপক্ষের শেষ দিনটি হল কোজাগরী পূর্ণিমা। এই দিন হিন্দু দেবী লক্ষ্মীর পূজা করা হয়। কোথাও কোথাও পনেরো দিন ধরে দুর্গাপূজা পালিত হয়। সেক্ষেত্রে মহালয়ার আগের নবমী তিথিতে পূজা শুরু হয়। পশ্চিমবঙ্গের বিষ্ণুপুর শহরের মৃন্ময়ী মন্দির এবং অনেক পরিবারে এই রীতি প্রচলিত আছে। পশ্চিমবঙ্গ ও ত্রিপুরাতে মহাসপ্তমী থেকে বিজয়াদশমী পর্যন্ত (শিক্ষাপ্রতিষ্ঠানের ক্ষেত্রে মহাসপ্তমী থেকে কোজাগরী লক্ষ্মীপূজা পর্যন্ত) চার দিন সরকারি ছুটি থাকে। বাংলাদেশে বিজয়াদশমীতে সর্বসাধারণের জন্য এক দিন এবং হিন্দু ধর্মাবলম্বীদের জন্য ৩ দিন সরকারি ছুটি থাকে।


title: উৎসব

text: বাংলাদেশে দুর্গাকে অবলম্বন করে উৎসবের একটি পরম্পরা অনুষ্ঠিত হয়। সাধারণত আশ্বিনের শুক্লপক্ষের ষষ্ঠী তিথিতে দেবীর বোধন হয়। তারপর সপ্তমী, অষ্টমী ও নবমী এ তিনদিন পূজা হয় এবং বিজয়া দশমীতে হয় বিসর্জন। বিজয়ার পরদিন থেকে পনের দিন ধরে চলে বিজয়ার শুভেচ্ছা বিনিময়। এর পরের পূর্ণিমা তিথিতে হয় লক্ষ্মীপূজা; কার্তিক মাসের সংক্রান্তিতে হয় কার্তিকপূজা এবং মাঘ মাসের শুক্লপক্ষের পঞ্চমী তিথিতে হয় সরস্বতী পূজা; এর আগে সাধারণত কার্তিক মাসের আমাবস্যা তিথিতে হয় দুর্গারই আরেক রূপ কালীর পূজা। আশ্বিনে দুর্গাপূজা দিয়ে যার শুরু, মাঘে সরস্বতী পূজা দিয়ে তার শেষ। এভাবে সকল দেবদেবীর আলাদা আলাদা পূজার বিধান থাকলেও গণেশ পূজার আলাদা কোনো ব্যবস্থা নেই, তবে অন্য যে কোনো দেবদেবীর পূজার আগে গণেশ পূজা করে নিতে হয়; ‘ওঁ গণেশায় নমঃ’ না বলে কোনো দেবদেবীরই পূজা করা চলে না।


title: বিমলা মন্দির

text: দুর্গাপূজা বিমলা মন্দিরের প্রধান উৎসব। প্রতি বছর আশ্বিন (সেপ্টেম্বর-অক্টোবর) মাসে ষোলো দিন ধরে দুর্গাপূজা উদ্‌যাপিত হয়। দুর্গাপূজার শেষ দিন, অর্থাৎ বিজয়াদশমীতে পুরীর গজপতি-বংশীয় রাজা (ইনি নামমাত্র রাজা) বিমলাকে মহিষাসুরমর্দিনী দুর্গা রূপে পূজা করেন। "নতুন দিল্লি কোণার্ক শিলালেখ"-এ এই পূজার প্রাচীনতম উল্লেখ পাওয়া যায়। এই শিলালেখের তথ্য অনুসারে, রাজা প্রথম নরসিংহদেব (রাজত্বকাল: ১২৩৮–১২৬৪) বিজয়াদশমীর দিন দুর্গা-মাধব (বিমলা-জগন্নাথ) পূজা করেছিলেন। জগন্নাথ মন্দিরের প্রথা অনুসারে, মেয়েদের "দুর্বল-হৃদয়" মনে করা হয়। তাই বিমলার ধ্বংসাত্মিকা রূপ মহিষাসুরমর্দিনীর পূজা হয় বলে, বিমলা মন্দিরে দুর্গাপূজা মেয়েদের দেখতে দেওয়া হয় না।


title: মৃন্ময়ী মাতা, বিষ্ণুপুর

text: প্রতিষ্ঠাকাল ৯৯৭ খ্রিস্টাব্দ থেকেই বিষ্ণুপুরের মৃন্ময়ী মাতার মন্দিরে বাৎসরিক শারদীয়া দুর্গাপূজা অনুষ্ঠিত হয়ে আসছে। মহাষষ্ঠি থেকে ১৫ দিন পূর্বে কৃষ্ণনবমীর দিন মন্দিরের সম্মুখের মরচা পাহাড়ে রাখা কামানে তোপ দাগে বাৎসরিক দুর্গাপুজোর সূচনা হয়। এখানে দুর্গাপুজো হয় সম্পুর্ন পৌরাণিক প্রথা মেনে। এই ১৫ দিন ধরে নিয়মিত চণ্ডীপাঠ চলে। পুজো শুরুর আগে প্রাচীন প্রথা মেনে শাঁখারী বাজারের ফৌজদার বাড়ি থেকে দেবীর পট আনা হয়। সেই পটেই পুজো শুরু হয়।


title: দুর্গাপূজা

text:
বেলুড় মঠের দুর্গাপূজার সূচনা হয় জন্মাষ্টমীর দিন। এই দিন কাঠামো পূজা হয়। এরপর মূর্তি নির্মিত হলে, দুর্গাষষ্ঠীর আগের দিন স্থানীয় জগন্নাথ মন্দির থেকে শালগ্রাম শিলা আনা হয়। এরপর দুর্গাষষ্ঠী থেকে বিজয়াদশমী পর্যন্ত সাধারণ শাস্ত্রবিধি অনুসারে পূজা হয়। বিজয়াদশমীর দিন সন্ধ্যায় মঠের ঘাটেই গঙ্গায় প্রতিমা বিসর্জন হয়। বেলুড় মঠে দুর্গাপূজা দেখার জন্য প্রতিদিন প্রচুর জনসমাগম হয়। সরকারি ও বেসরকারি পরিবহণ সংস্থাগুলি এই উপলক্ষে দর্শনার্থীদের জন্য বিশেষ যানবাহনের ব্যবস্থা করে। বেলুড় মঠ ছাড়াও রামকৃষ্ণ মঠ ও মিশনের অন্যান্য শাখাকেন্দ্রেও পরে দুর্গাপূজা শুরু হয়েছে।
পশ্চিমবঙ্গের বাঁকুড়া জেলার বিষ্ণুপুর শহরের মৃন্ময়ী মন্দির রাজ্যের একটি অন্যতম প্রধান দুর্গামন্দির। এই মন্দিরটি স্থাপিত হয়েছিল ৯৯৭ খ্রিস্টাব্দে। এখানে দুর্গার দশভূজা মূর্তি "মৃন্ময়ী" নামে পূজিত হয়। মৃন্ময়ী মল্লভূমের রাজপরিবারের কুলদেবী। মৃন্ময়ী মন্দিরের শারদীয়া দুর্গাপূজা ১৮ বা ১৯ দিন ধরে চলে। মহালয়ার আগের নবমীতে জীমূতবাহন পূজা হয়। ওই দিন "বিল্ববরণ" নামে একটি বিশেষ অনুষ্ঠান হয়। দুর্গাপূজার সময় তিনটি বিশেষ পট রাজবাড়ি মন্দিরে আনা হয়। এগুলির নাম হল বড় ঠাকুরানি, মাইতো ঠাকুরানি ও ছোটো ঠাকুরানি বা পটেশ্বরী। জিতাষ্টমীর পরদিন বড় ঠাকুরানি নামের পটটি মন্দিরে আনা হয়। দুর্গাষষ্ঠীর আগের চতুর্থীর দিন মাইতো ঠাকুরানি নামের পটটি মন্দিরে এনে পূজা করে আবার ফিরিয়ে নিয়ে যাওয়া হয়। মহাসপ্তমীর দিন মাইতো ঠাকুরানি ও ছোটো ঠাকুরানিকে এক সঙ্গে মন্দিরে আনা হয়। ছোটো ঠাকুরানির পটটি সোনার তৈরি। মহাসপ্তমী থেকে যথানিয়মে পূজা হয়। তবে এই পূজায় পশুবলি দেওয়া হয় না। মহাষ্টমীর দিন রাজবাড়ি থেকে রাজবাড়ির গৃহদেবী বিশালাক্ষীর অষ্টাদশভূজা অষ্টধাতুর মূর্তিটি মন্দিরে আনা হয়। সন্ধিপূজার সময় তোপধ্বনি করা হয়। মহানবমীর দিন রাতে খচ্চরবাহিনী পূজা নামে একটি বিশেষ পূজা হয়। এই পূজা দুজন পুরোহিত ছাড়া আর কাউকে দেখতে দেওয়া হয় না। মহাসপ্তমী, মহাষ্টমী ও মহানবমীর দিন একান্ন পীঠশক্তির বিশেষ পূজা এই মন্দিরের দুর্গাপূজার একটি বৈশিষ্ট্য। দশমীর দিন ঘটবিসর্জন, দীপদান, অপরাজিতা পূজা ও রামচন্দ্র পূজা হয়। দ্বাদশীর দিন মাঝরাতে রাবণকাটা অনুষ্ঠানের মাধ্যমে পূজা শেষ হয়।


title: উৎসব

text: এভাবে ময়মনসিংহের মুক্তগাছা ও গৌরীপুরের জমিদাররাও ১৯৪০-৪১ সাল পর্যন্ত মহাসমারোহে দুর্গাপূজা করেছেন। পূজা উপলক্ষে সপ্তাহব্যাপী অনুষ্ঠিত হতো যাত্রা, কবিগান, ঢপকীর্তন ইত্যাদি। মুক্তাগাছায় বিজয়ার দিন হাতির মিছিল হতো। প্রজারা পূজা উপলক্ষে একদিন রাজবাড়ির ভোজে আমন্ত্রিত হতেন। রাজবাড়ি ছাড়া সাধারণ গৃহস্থদের ঘরেও পূজা অনুষ্ঠিত হতো। পূজার সময় প্রবাসী সকলে নিজ নিজ বাড়ি এসে আনন্দোৎসবে যোগ দিতেন। দুর্গাপূজায় কোনো বর্ণভেদ নেই; সব সম্প্রদায়ের হিন্দুরাই পূজা করতে এবং পূজায় অংশগ্রহণ করতে পারতেন। তবে বর্ণপ্রথার কিছুটা প্রভাব থাকতই।


title: দুর্গাপূজা

text: সাধারণত আশ্বিন মাসের শুক্লপক্ষের ষষ্ঠী থেকে দশমী তিথি পর্যন্ত দুর্গাপূজা পালিত হয়। বাঙালিরা এই উৎসবকে হিমালয়ে দেবী দুর্গার বাপের বাড়ি ফেরার অনুষ্ঠান হিসেবেই দেখে। বাঙালি সমাজে এই পূজা উপলক্ষে নতুন পোশাক পরার চল রয়েছে। পূজার সময় মণ্ডপে মণ্ডপে ঘুরে প্রতিমা দর্শনও বাঙালিদের একটি বিশেষ প্রথা।


title: কল্যান্দী সার্বজনীন দুর্গা মন্দির

text: কল্যান্দী সার্বজনীন দুর্গা মন্দির এর মূল পূজা হলো দুর্গা পুজা। দুর্গা পুজার ৫ দিন ধরে এখানে বেশ আড়ম্বরের সাথে দুর্গা পুজা পালন করা হয়। পুজার সময় বাংলাদেশ এর বহু দূর-দুরান্ত থেকে অনেক ভক্তের সমাগম হয়। তবে এই দুর্গা পুজার পাশাপাশি এখানে অন্যান্য আরো পুজা হয়। আর তাদের মধ্যে অন্যতম পূজা গুলো হলো কালীপূজা, সরস্বতী পূজা, লক্ষ্মী পুজা, জন্মাষ্টমী, শিব রাত্রি, দোল পুর্নিমা, চৈত্র সংক্রান্তি সহ নানা ধরনের হিন্দু ধর্মীয় অনুষ্ঠান পালন করা হয়। এছাড়া কার্তিক মাসের প্রতিদিন সন্ধ্যার সময় শ্রীমদভাগবত গীতা পাঠ করা হয়। আর এমনি গত দুই বছর থেকে এই মন্দিরে দুর্গা দেবীর একটি বিগ্রহ আছে। আর তাই এখানে প্রতি বছর মাঘ মাসের আঠার তারিখে এখানে বাৎসরিক উৎসব পালন করা হয়। এছাড়া প্রতিদিনই দর্শানার্থী ও পুজারিদের ভিড় লেগেই থাকে।


title: উৎসব

text: উনিশ শতকের ত্রিশের দশকে ঢাকায় দুর্গাপূজা পালনের বিবরণ পাওয়া যায় বিখ্যাত অর্থনীতিবিদ ভবতোষ দত্তের আত্মজীবনীতে। তখন মৈশুন্ডির এক বাড়িতে লাল দুর্গার প্রতিমা তৈরি করা হতো। সূত্রাপুরে ‘ঢাকার বাবু নন্দলালের’ বাড়িতে দোতলার সমান উঁচু প্রতিমা হতো। তবে রামকৃষ্ণ মিশনএর পূজাই ছিল বিখ্যাত। সেখানে দর্শনার্থীদের প্রচন্ড ভিড় হতো; সন্ন্যাসীরা কীর্তন করতেন। এ সময় বাংলাদেশের বিভিন্ন গ্রামেগঞ্জে ব্রাহ্মণেতর মানুষদের মধ্যে এক ধরনের জাগরণ ঘটে। তাঁরা ব্রাহ্মণদের আধিপত্য চ্যালেঞ্জ করেন এবং কেউ কেউ পুরোহিত ছাড়া নিজেরাই পূজা করেন। নেত্রকোণার চন্দপাড়ায় এরকম কয়েকটি ঘটনা ঘটেছিল।


title: জামরুল

text: এক রকমের হালকা সবুজ রঙের মিষ্টি ফল। লাল রঙের জামরুলও পাওয়া যায়। এই ফলকে ঢাকাইয়া ভাষায় আমরূজ ও বলা হয়। দেশের কোন কোন অঞ্চালে সাদা জাম অথবা মণ্ডল হিসাবে ও পরিচিত। সাধারনত বীজ থেকে গাছ হয়, কিন্তু ডাল কেটে পানিতে রাখলে শেকড় জন্মায়।


title: ফলের তালিকা

text: ফল শব্দটি বিভিন্ন পরিস্থিতে বিভিন্ন ভাবে ব্যবহার করা হয়। যেমন খাবার তৈরিতে এবং আর জীববিজ্ঞানে ব্যবহৃত ফল শব্দটি সমার্থক নয়। ফল বলতে কোন সপুষ্পক উদ্ভিদ, যা বীজ ছড়ায়। এ বীজ গাছে থাকলে তাকে অনেক সময় ফল বলা যায় আবার বীজ ফলের মধ্যও অবস্থান করে তবে সকল বীজই ফল হতে আসে না। আবার কোনো কোন ফল ফুল থেকে নাও হতে পারে।


title: পিতায়া

text: ফল আছে দুই রকমের টক স্বাদের ও মিষ্টি স্বাদের। মিষ্টি স্বাদের ফলবিশিষ্ট ড্রাগন ফলের আবার তিনটি প্রজাতি রয়েছে : লাল ড্রাগন ফল বা পিটাইয়া। এ প্রজাতির গাছের ফলের খোসার রঙ লাল, শাঁস সাদা। এ প্রজাতির ফলই বেশি দেখা যায়। কোস্টারিকা ড্রাগন ফল। এ ফলের খোসা ও শাঁসের রঙ লাল। হলুদ ড্রাগন ফল। এ ফলের খোসা হলুদ রঙের ও শাঁসের রঙ সাদা। Stenocereus ড্রাগন ফল স্বাদে টক, এগুলো টক ড্রাগন ফল বা ‘সাওয়ার পিটাইয়া’ নামে পরিচিত। আমেরিকার ঊষর অঞ্চলে এগুলো পাওয়া যায়। খুব টক বলে মেক্সিকো ও আমেরিকার লোকরা ওই ড্রাগন ফলের রসকে বিভিন্ন শরবত তৈরিতে কাজে লাগায়, কাঁচা বা তাজা ফল খায় না। বাণিজ্যিক ভিত্তিতে চাষের জন্য বাউ ড্রাগন ফল-১ ও বাউ ড্রাগন ফল-২ নির্বাচন করা যেতে পারে। প্রথম জাতটির শাঁস সাদা, দ্বিতীয় জাতটির শাঁস লাল।


title: আমড়া

text: বৃক্ষগুলি ২০-৩০ ফুট উঁচু হয়, প্রতিটি যৌগিক পাতায় ৮-৯ জোড়া পত্রক থাকে পত্রদন্ড ৮-১২ ইঞ্চি লম্বা এবং পত্রকগুলো ২-৪ ইঞ্চি পর্যন্ত লম্বা হয়। কাচা ফল টক বা টক মিষ্টি হয়, তবে পাকলে টকভাব কমে আসে এবং মিষ্টি হয়ে যায়। ফলের বীজ কাঁটাযুক্ত। ৫-৭ বছরেই গাছ ফল দেয়। এই ফল কাচা ও পাকা রান্না করে বা আচার বানিয়ে খাওয়া যায়। ফল আগস্ট মাসে বাজারে আসে আর থাকে অক্টোবর পর্যন্ত।


title: বৈঁচি

text: বাংলাদেশে এই ফলের চাষ করা হয়না, ক্ষেতের পাশে ঝোপঝাড়ে বা পাহাড়ের ঢালে অযত্নে বৈঁচিগাছ বেড়ে ওঠে। দক্ষিণ এশিয়ার অনেক জায়গায় এ ফল জন্মে। বৈঁচি ফুল ক্ষুদ্র আকারের, হালকা পীত রঙের। সাধারণত শীতের শেষে ফাল্গুন-চৈত্র মাসে বঁইচিগাছে ফুল ধরে। পাঁচ পাপড়িযুক্ত ক্ষুদ্রাকৃতির ফুল। পুরুষ ও স্ত্রী ফুল আলাদা গাছে ফোটে। জ্যৈষ্ঠ মাস (এপ্রিল-জুন) থেকে ফল পাকতে শুরু করে। কাচা ফল গোলাকার সবুজ। পাকলে গাঢ় বেগুনি রং ধারণ করে। এর স্ব্বাদ টক-মিষ্টি। বাংলাদেশের গ্রামের শিশুরা পাকা ফলের মালা বানিয়ে গলায় পরে থাকতে পছন্দ করে এবং মালা থেকে ফল ছিঁড়ে খায়।


title: ফুটি

text: ফুটি, বাঙ্গী বা বাঙ্গি বা কাঁকুড় এক রকমের শশা জাতীয় ফল । ছোট এবং লম্বাটে জাতকে চিনাল বলা হয়। ফুটি বেশ বড় আকারের হয়, কাচা ফল সবুজ, পাকলে হলুদ রঙের হয় এবং ফেটে যায়। ফলের বাইরের দিকটা মিষ্টি কুমড়ার মত হালকা ডোরা কাটা খাঁজযুক্ত। খেতে তেমন মিষ্টি নয়, বেলে বেলে ধরনের। এর ভেতরটা ফাঁপা থাকে। ফুটির বৈজ্ঞানিক নাম "Cucumis melo" এবং ইংরেজি নাম Muskmelon. অবশ্য কাছাকাছি ধরনের অনেক মেলন জাতীয় বিভিন্ন প্রজাতি ও প্রকরণের ফল আছে যেগুলোর মধ্যে ভুল বোঝাবুঝির সম্ভাবনা রয়েছে। বাঙ্গিতে রয়েছে প্রচুর পরিমাণে খাদ্যআঁশ, যা হজমশক্তি বৃদ্ধিতে সাহায্য করে। চিনির পরিমাণ কম রয়েছে , তাই ডায়াবেটিস রোগীরাও খেতে পারেন।


title: কমলা লেবু

text:
আণবিক গবেষণায় প্রতীয়মান হয়েছে যে, জাম্বুরা, মাল্টা ইত্যাদি প্রাকৃতিক-শংকরায়িত সাইট্রাস ফলসমূহ কমলা থেকে উদ্ভূত এবং কমলাই একমাত্র মিষ্টি স্বাদের আদি সাইট্রাস ফল। কমলা লেবুর গাছ আকারে বেশি বড় নয় - প্রায় ১০ মিটার (৩০ ফুট) উচ্চতা পর্যন্ত হয়ে থাকে। এর ডালপালাগুলি কণ্টকময়, এবং গাছটির পাতাগুলি চিরহরিৎ ও ৪-১০ সেমি দীর্ঘ। বাংলাদেশের সিলেট বিভাগে কিছু চাষ করা হয়। সুনামগঞ্জের ছাতকে উন্নতমানের কমলা হয়, তবে উৎপাদনের পরিমাণ বেশি নয়। কাচা অবস্থায় সবুজ এবং পাকলে কমলা রং হয়। কমলা গাছ খরা সহ্য করতে পারে, তবে এর ফল তা সহ্য করতে পারেনা। কমলা ফল ঠান্ডা আবহাওয়া সহ্য করতে পারেনা। এটি ক্রান্তীয় ও উপক্রান্তীয় অঞ্চলে চাষযোগ্য।
কমলায় বিটা ক্যারোটিন ও অ্যান্টি-অক্সিডেন্ট রয়েছে। এর রসে প্রচুর পরিমাণে ভিটামিন সি ও ক্যালসিয়াম এবং এর পাতলা ত্বকে আঁশ রয়েছে।


title: ফল

text: উদ্ভিদবিজ্ঞানের মতে ফল এমন অনেক ফলই রান্নায় বা খাবার তৈরিতে সব্জী হিসেবে বিবেচিত হয়, কারণ এগুলো মিষ্টি নয়। এ ধরণের ফলের মধ্যে রয়েছে, টমেটো, বেগুন, মটরশুটি, সিম, ভুট্টা, কুমড়া, লাউ, নানা ধরণের মরিচ এবং মসলা ইত্যাদি। এমন খুব কম রান্নার ফল রয়েছে যা উদ্ভিদবিজ্ঞানের মতে ফল নয়।


title: সফেদা

text:
সফেদা ফল বড় উপবৃত্তাকার 'বেরি' জাতীয়। এর ব্যাস ৫-১০ সেমি প্রসস্ত হয়। দেখতে অনেকটা মসৃণ আলুর মত। এর ভেতরে ২-৫ টি বীজ থাকে। ভেতরের শাস হালকা হলুদ থেকে মেটে বাদামি রঙের হয়। বীজ কালো। সফেদা ফলে খুব বেশি কষ থাকে। এটি গাছ থেকে না পাড়লে সহজে পাকে না। পেড়ে ঘরে রেখে দিলে পেকে নরম ও খাবার উপযোগী হয়।
সফেদা ফল বেশ মিষ্টি। কাচা ফল শক্ত এবং 'স্যাপোনিন' (saponin) সমৃদ্ধ।
সফেদা গাছ উষ্ণ ও ক্রান্তীয় অঞ্চল ছাড়া বাঁচে না। শীতল আবহাওয়ায় সহজেই মরে যায়। সফেদা গাছে ফল আসতে ৫-৮ বছর লাগে। এতে বছরে দুইবার ফল আসতে পারে যদিও গাছে সারা বছর কিছু কিছু ফুল থাকে।


title: মালপোয়া

text: উত্তর ভারত বিশেষ করে উত্তরপ্রদেশ ও রাজস্থানের মালপোয়াতে কোন ফল থাকে না। উপরোক্ত মাল মশলা (ময়দা, চাল্গুঁড়া দুধ, চিনি) ছাড়াও অনেক সময় দই যোগ করে খানিকক্ষণ গেঁজিয়ে নেওয়া হয় তারপর ফেনা ওয়ালা প্যানকেকের মত ভাজা হয় যার কিনারা থাকে মুচমুচে আর মাঝখানটা নরম। তারপর মিষ্টি রসে ডুবিয়ে রাখা হয়। ওড়িশি মাল্পোয়া(আমালু)র প্রস্তুতিতেও দই ব্যবহার হয়ে থাকে।


title: শ্রেণীবিন্যাসবিদ্যা (জীববিজ্ঞান)

text: শ্রেণীবিন্যাসবিদ্যায় উল্লেখযোগ্য অবদান রেখেছেন সুইডিস প্রকৃতিবিদ কার্ল লিনিয়াস (২৩ মে, ১৭০৭-১০ জানুয়ারি, ১৭৭৮)। ১৭৩৫ সালে উপসালা বিশ্ববিদ্যালয় থেকে চিকিৎসাশাস্ত্রে ডিগ্রি লাভের পর তিনি উক্ত বিশ্ববিদ্যালয়ের অ্যানাটমির অধ্যাপক নিযুক্ত হয়েছিলেন।বিভিন্ন ধরণের উদ্ভিদ, বিশেষ করে ফুল সংগ্রহ ও জীবের শ্রেণীবিন্যাসে তাঁর অত্যন্ত আগ্রহ ছিল। তিনিই সর্বপ্রথম জীবের পূর্ণ শ্রেণীবিন্যাসের এবং নামকরণের ভিত্তি প্রবর্তন করেন। অসংখ্য জীবনমুনার বৈশিষ্ট্য পর্যবেক্ষণ করে তিনি জীবজগৎকে দুটি ভাগে যথা উদ্ভিদজগৎ ও প্রাণীজগৎ হিসেবে ভাগ করেন। "Systema Naturae" গ্রন্থের দশম সংস্করণে (১৭৫৮) লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন এবং গণ ও প্রজাতির সংজ্ঞা দেন। উদ্ভিদ ও প্রাণীর আকৃতি, গঠন, ও বৈশিষ্ট্য পর্যবেক্ষণ করে তাদের নামকরণ করা হয়।


title: আইজাক নিউটন

text: নিউটনের সাথে আরেকটি বড় ধরনের বিরোধ ছিল জার্মান দার্শনিক ও গণিতজ্ঞ গটফ্রিড লাইবনিজের। লাইবনিজ এবং নিউটন সম্পূর্ণ স্বাধীনভাবে প্রায় একই সময়ে বিজ্ঞানের একটি নতুন শাখার উন্নয়ন ঘটান যা ক্যালকুলাস নামে পরিচিত। আধুনিক পদার্থবিজ্ঞানের অন্যতম ভিত্তি হচ্ছে এই শাখাটি। যদিও আমরা এখন জানি নিউটন লাইবনিজের কয়েক বছর পূর্বেই এটি আবিষ্কার করেছিলেন, তবে তিনি তা প্রকাশ করেছিলেন অনেক পরে অর্থাৎ ১৬৯৩ সনে; আর পূর্ণ বিবরণ প্রকাশ করেছিলেন ১৭০৪ খ্রিস্টাব্দে। অথচ লাইবনিজ তার কাজের একটি পূর্ণ বিবরণ ১৬৮৪ সালেই প্রকাশ করেছিলেন। মূলত লাইবনিজের ব্যবকলন পদ্ধতিই পরবর্তীকালে মহাদেশ জুড়ে গৃহীত হয়েছিল। কে আগে এটি আবিষ্কার করেছেন তা নিয়ে তৎকালীন বিজ্ঞানী সমাজের মাঝে প্রবল বিতর্কের সূত্রপাত ঘটে। দুজনের বিরুদ্ধে ও পক্ষেই অনেক লেখালেখি হয়। আশ্চর্যের বিষয়, নিউটনের পক্ষে লিখিত অধিকাংশ নিবন্ধই ছিল তার নিজের লেখা এবং তার বন্ধুদের নামে প্রকাশিত। বাগ্‌বিতণ্ডা চলতে থাকায় লাইবনিজ বিষয়টি রয়েল সোসাইটিতে উত্থাপন করেন। সোসাইটির সভাপতি নিউটন এর সঠিক অণুসন্ধানের জন্য তার বন্ধুদের নিয়ে একটি পক্ষপাতিত্বমূলক কমিটি গঠন করেন। এই কমিটি পূর্ণ ক্ষমতায় কাজ শুরু করে ১৭১১ সনে। রয়েল সোসাইটির প্রতিবেদনে লাইবনিজকে গবেষণা কর্ম চুরির দায়ে অভিযুক্ত করা হয়। এরপর নিউটন নাম গোপন করে এক সাময়িকীতে রয়েল সোসাইটির প্রতিবেদনের পক্ষেও লিখেছিলেন। লাইবনিজের মৃত্যুর পর নিউটন বলেছিলেন. লাইবনিজের মন ভেঙ্গে দিয়ে তিনি খুব শান্তি পেয়েছেন। লাইবনিজের সাথে যখন তার বিরোধ চলছিল তখনই নিউটন কেমব্রিজ ছেড়ে চলে গিয়েছিলেন। বিজ্ঞানের জগৎ ছেড়ে তিনি ক্যাথলিক-বিরোধী রাজনীতি ও পরবর্তীকালে সংসদীয় কাজে যোগ দেন। একসময় রয়েল মিন্টের ওয়ার্ডেনের মতো গুরুত্বপূর্ণ পদে অধিষ্ঠিত হন। সেখান থেকে তিনি জাল-বিরোধী কর্মকাণ্ডকে জোরদার করে তুলেন। এর কারণে অনেককে প্রাণ দিতে হয়েছিল বলে স্টিফেন হকিং তার বইয়ে লিখেছেন।cs


title: রাজাসরাস

text: ২০০১ এ নতুন দিল্লী-তে অবস্থিত আমেরিকান ইনস্টিটিউট অফ ইন্ডিয়ান স্টাডিজ ও মার্কিন সংস্থা ন্যাশনাল জিওগ্রাফিক সোসাইটির পৃষ্ঠপোষকতায় দু'জন মার্কিন বিজ্ঞানী এই জীবাশ্মগুলির উপর আরও গবেষণা চালান। এই দুই বিজ্ঞানী পল সেরেনো ও জেফ উইলসন ১৯৮২-৮৪ তে পাওয়া জীবাশ্মের পুনর্গঠনের কাজ আরম্ভ করেন। ইতঃপূর্বে শ্রীবাস্তবের নির্মিত মানচিত্র অনুসরণ করে তাঁরা প্রাণীটির মাথার খুলির অংশবিশেষ, বাম ও ডান পশ্চাদ্দেশের হাড় ও ত্রিকাস্থির পুনর্নির্মাণে সক্ষম হন। খুলির অংশ ও একটি শিঙের সাথে মাদাগাস্কারে প্রাপ্ত কিছু ডাইনোসর প্রজাতির সাদৃশ্য আছে বলে তাঁরা স্থির করেন। মধ্য প্রদেশের জবলপুরেও "রাজাসরাস"-এর জীবাশ্ম পাওয়া গেছে। সব মিলিয়ে মোট প্রাপ্ত কঙ্কালের অংশের মধ্যে পড়ে আংশিক করোটি, প্রত্যঙ্গের হাড়, শ্রোণীচক্রের হাড় ও কশেরুকা।


title: আধুনিক বিবর্তনিক সংশ্লেষণ

text: আধুনিক সংশ্লেষণ  ব্যাপকভাবে গৃহীত বিংশ শতাব্দীর একটি যৌথ গাণিতিক কাঠামো  যা চার্লস ডারউইন ও গ্রেগর মেন্ডেলের ধারনার মিলনসাধন ঘটায় এবং  ইভোলিউশনকে জীববিজ্ঞানের কেন্দ্রীয় শাখায়  প্রতিষ্ঠিত করে। যদিও ভ্রূণতত্ত্বকে  প্রারম্ভিকভাবে বিংশ শতাব্দীর আধুনিক সংশ্লেষণ মধ্যে একত্রিত করা হয় নি; তার জন্য ১৯৭০ সালে জিন ম্যানিপুলেশন কৌশল উন্নয়ন, আণবিক পর্যায়ে গঠন কৌশল বোধগম্যতা বৃদ্ধি, এবং বিবর্তনের আধুনিক সংশ্লেষণের উত্তরসূরী, বিবর্তনীয় ডেভেলপমেন্টাল বায়োলজি সৃষ্টির অপেক্ষা করতে হয়েছিল।


title: অণুজীব বিজ্ঞান

text:
১৬৭৬ সালে ব্রিটিশ শৌখিন বিজ্ঞানী অ্যান্থনি ভন লিউয়েনহুক () সর্ব প্রথম অণুজীব আবিষ্কার করেণ। যে সকল বিজ্ঞানী অণুজীব বিজ্ঞান কে আধুনিক বিজ্ঞানের এক সম্ভাবনীয় শাখা হিসেবে গড়ে তুলেছেন তাদের মধ্যে লুই পাস্তুর (), রবার্ট কখ (), অ্যালেকজান্ডার ফ্লেমিং (), সারগেই উইনুগার্ডস্কি (), মারটিনাস বেইজারিঙ্ক (Martinus_Beijerinck) এর অবদান অন্যতম।
অণুজীব বিজ্ঞান অণুজীবের কোষীয় গঠন, শারীরত্বত্ত (Metabolism), বংশগতি (Genetics), বৃদ্ধি(Growth), বাস্তুসংস্থান (Ecology), বিবর্তণ (Evolution)ইত্যাদি নিয়ে আলোচনা করে। তাছাড়া যেহেতু কিছু অণুজীব ( জীবানু) ও অন্যান্যপশু পাখির বিভিন্ন সংক্রামক রোগ ঘটাতে পারে, ফলে এই সব রোগ, সেই সাথে এদের প্রতিরোধ ও প্রতিকারও অণুজীব বিজ্ঞানে আলোচ্য বিষয়। সেই সাথে আমাদের শরীর কিভাবে এই সব জীবানুর সাথে লড়াই করে তা মূলত অণুজীব বিজ্ঞানেরই আর এক শাখা ইমিউনলজি(immunology) তে আলোচনা করা হয়। জীবনরক্ষাকারী ঔষধ অ্যান্টিবায়োটিক (Antibiotic) অণুজীব বিজ্ঞানের এক বিশাল আবিষ্কার। অ্যান্টিবায়োটিক হল এমন সব পদার্থ যা কিনা একধরনের অণুজীব তৈরি করে এবং তা অন্য অণুজীবের বিপক্ষে কাজ করে। রোগ প্রতিরোধকারী নানা ভ্যাক্সিন ও রোগ প্রতিকারকারী বিভিন্ন ঔষধের এক গুরুত্বপূর্ণ উপাদান স্টেরয়েড অণুজীব হতে পাওয়া যায়।


title: পর্যায় সারণী

text: ১৭৮৯ সনে, অ্যান্তনি ল্যভয়সিয়ে ৩৩ টি রাসায়নিক উপাদান এর সারণী প্রকাশ করেন। যদিও ল্যভয়সিয়ে উপাদান সমূহকে বায়বীয়, ধাতব, অ-ধাতব এবং শিলা -তে বিভক্ত করেন, সমসাময়ীক রসায়নবিদগণ আরও উন্নত শ্রেণীবিণ্যাসকরণ পদ্ধতির সন্ধান করছিলেন।ইংল্যান্ডে জন্মগ্রহনকারী বিজ্ঞানী জন নিউল্যান্ড ১৮৬৪ সালে মৌলগুলোকে তাদের ভর অনুসারে সাজিয়ে মৌলগুলোর প্রতি অষ্টম মৌলসমূহের ভৌত ও রাসায়নিক ধর্মের মধ্যে মিল পান । পরবর্তিকালে ১৮৬৯ সালে রুশ বিজ্ঞানী ম্যান্ডেলিফ এবং জার্মান বিজ্ঞানী লুথার মেয়র মিলে আধুনিক পর্যায় সারণি প্রকাশ করেন । তখন ৬৭ টি মৌল নিয়ে পর্যায় সারণি গঠিত হয়েছিল যার মধ্যে ৬৩ টি আবিষ্কৃত হয়েছিলো । ১৯০০ সালের মধ্যে আরও ৩০ টি মৌল পর্যায় সারণিতে যুক্ত হয় । এভাবেই সূচনা হয় আধুনিক পর্যায় সারণির । [চলবে]


title: সৌরজগতের জন্ম ও বিবর্তন

text: সৌরজগতের উৎপত্তি বিষয়ে সবচেয়ে গ্রহণযোগ্য তত্ত্ব হচ্ছে নীহারিকা অনুকল্প যা ঊনবিংশ শতকে Emanuel Swedenborg, ইমানুয়েল কান্ট এবং পিয়ের সিমোঁ লাপ্লাস পরষ্পর স্বাধীনভাবে প্রস্তাব করেছিলেন। কখনো এটি বিপুল সমর্থন পেয়েছে, কখনো আবার হয়েছে তীব্র সমালোচিত। সবচেয়ে বড় সমালোচনা ছিল, গ্রহদের তুলনায় সূর্যের কৌণিক ভরবেগ এতো কম কেন তা অনুকল্পটি ব্যাখ্যা করতে পারে বলে মনে হতো না। কিন্তু ১৯৮০-র দশকে এমন সব নবীন তারা পর্যবেক্ষণ করা গেছে যারা ঠিক নীহারিকা অনুকল্পের বর্ণনা মতোই ধূলো ও গ্যাসের একটি শীতল চাকতি দিয়ে ঘেরা। এতে অনুকল্পটির গ্রহণযোগ্যতা পুনরায় বৃদ্ধি পেয়েছে।


title: আবেদ চৌধুরী

text: আবেদ চৌধুরী আধুনিক জীববিজ্ঞানের প্রথম সারির গবেষকদের একজন। তিনি পড়াশোনা করেছেন ঢাকা বিশ্ববিদ্যালয়ের রসায়ন বিভাগে, যুক্তরাষ্ট্রের অরেগণ স্টেট ইনিস্টিটিউট অফ মলিকুলার বায়লজি এবং ওয়াশিংটন স্টেটের ফ্রেড হাচিনসন ক্যান্সার রিসার্চ ইনিস্টিটিউটে। ১৯৮৩ সালে পিএইচ.ডি গবেষণাকালে তিনি রেকডি নামক জেনেটিক রিকম্বিনেশনের একটি নতুন জিন আবিষ্কার করেন যা নিয়ে আশির দশকে আমেরিকা ও ইউরোপে ব্যাপক গবেষণা হয়। তিনি অযৌন বীজ উৎপাদন (এফআইএস) সংক্রান্ত তিনটি নতুন জিন আবিষ্কার করেন,যার মাধ্যমে এই জিনবিশিষ্ট মিউটেন্ট নিষেক ছাড়াই আংশিক বীজ উৎপাদনে সক্ষম হয়। তার এই আবিষ্কার এপোমিক্সিস এর সূচনা করেছে যার মাধ্যমে পিতৃবিহীন বীজ উৎপাদন সম্ভব হয়।


title: সৌরজগতের জন্ম ও বিবর্তন

text: নীহারিকা অনুকল্প নামের এই বহুল পরিচিত ও সর্বজনগৃহীত মডেলটি প্রথম প্রস্তাব করেছিলেন Emanuel Swedenborg, ইমানুয়েল কান্ট এবং পিয়ের সিমোঁ লাপ্লাস, সেই ঊনবিংশ শতাব্দীতে। পরবর্তীতে বিজ্ঞানের অনেকগুলো শাখার সক্রিয় অংশগ্রহণে মডেলটির উন্নতি ঘটেছে যার মধ্যে রয়েছে জ্যোতির্বিজ্ঞান, পদার্থবিজ্ঞান, ভূতত্ত্ব এবং গ্রহ বিজ্ঞান। ১৯৫০-এর দশকে মহাকাশ যুগের সূচনা ঘটা এবং ১৯৯০-এর দশকে বহির্গ্রহ আবিষ্কৃত হতে শুরু হওয়ার পর অনেকেই এই মডেলের পুনর্বিশ্লেষণ বা সমালোচনা করছেন। নতুন আবিষ্কারগুলোকেও এই অনুকল্পের মাধ্যমে ব্যাখ্যা করা যায় কিনা সেটিই তাদের প্রশ্ন।


title: সাধারণ পূর্বপুরুষ ও বিবর্তনের প্রমাণ

text: সিওয়াল রাইট, রোনাল্ড ফিশার এবং জেবিএস হালডেন বিবর্তনের গাণিতিক মডেলের প্রবক্তা ছিলেন। এই মডেল আরো বিস্তৃত হয় মটো কিমুরার ডিফিউশন তত্ত্ব দ্বারা। এইসমস্ত তত্ত্ব বা মডেল; বিবর্তিত হওয়া জীবগোষ্ঠীর জিনগত গঠন কেমন হবে, তার ভবিষ্যৎবানী করে থাকে। আধুনিক জনগোষ্ঠীর ডিএনএর অনুক্রম পর্যবেক্ষণের মাধ্যমে এসব ভবিষ্যৎবানী সঠিক কিনা, তা বুঝা যায়। উদাহরণস্বরুপ, আফ্রিকা থেকে বহির্গমনের তত্ত্ব অনুযায়ী, আধুনিক মানুষের ক্রমবিকাশ আফ্রিকাতে হয়েছে, যার ক্ষুদ্র অংশ (পপুলেশন বটলনেক অর্থাৎ, বিভিন্ন ঝড় তুফানের মত অন্যান্য ফ্যাক্টরের দরুণ) স্থানান্তরিত হয়। আর ভবিষ্যৎবানী অনুযায়ী এই স্থানান্তরের চিহ্ন অবশ্যই থাকবে। বিশেষ করে পোস্ট বটলনেক বা প্রাকৃতিক বিপর্যয়ের কারণে যারা স্থানান্তরিত হয়েছে (ইউরোপীয় এবং এশীয়), তাদের জিনগত বৈচিত্র্য আফ্রিকানদের চেয়ে কম হবে এবং এলিলের অনুক্রমের বণ্টন আফ্রিকানদের সাথে অনেক বেশি সাদৃশ্যপূর্ণ হবে। এই দুইটি ভবিষ্যৎবানীই পুনঃপুন গবেষণাগুলো দ্বারা প্রমাণিত হয়েছে।


title: ভরত (সম্রাট)

text: ভরত জৈন ও হিন্দু পুরাণের এক কিংবদন্তি রাজার নাম। প্রচলিত বিশ্বাস অনুযায়ী, তিনি সমগ্র ভারত জয় করেছিলেন। এই জন্য তাঁর বিজিত অঞ্চল ভারতবর্ষ নামে পরিচিত হয়। কোনো কোনো পুরাণের মতে, ভারতবর্ষ শব্দটির দ্বারা কেবল ভারতীয় ভূখণ্ডই নয়, সমগ্র বিশ্বকেই বোঝাত। জৈন ধর্মগ্রন্থগুলিতেও "ভরত চক্রবর্তী" নামে এক রাজার উল্লেখ পাওয়া যায়, যিনি সমগ্র বিশ্ব জয় করে সুমেরু বা মেরু পর্বতের উপর নিজের ধ্বজারোপণ করেছিলেন। পরে এই কাজের জন্য নিজের প্রতি বিতৃষ্ণ হয়ে নির্বাণ লাভের উদ্দেশ্যে জৈনধর্মে দীক্ষা নেন।


title: হিন্দু পুরাণ

text: দুষ্মন্ত ও শকুন্তলার পুত্র ভরত প্রথমবার সারা বিশ্ব জয় করেন এবং তাঁর নাম অনুসারে ঐক্যবদ্ধ বিজিত ভূমির নাম রাখা হয় ‘ভারতবর্ষ’। তাঁর বংশের নাম হয় চন্দ্রবংশ। এই বংশেই মহাভারতের পাণ্ডব ও কৌরবরা জন্মগ্রহণ করেছিলেন।


title: বীরশিলা

text: বীরশিলা (কন্নড় ভাষায়: বীরগল্লু, তামিল ভাষায়: নাটুকাল) হল এক ধরনের স্মারক শিলা। এটি সাধারণত যুদ্ধে মৃত কোনও বীরপুরুষের সম্মানে স্থাপন করা হয়। খ্রিস্টপূর্ব ৩য় শতাব্দী থেকে খ্রিস্টীয় ১৮শ শতাব্দীর মধ্যবর্তী সময়ে স্থাপিত এই ধরনের বীরশিলাগুলি সারা ভারতের নানা স্থানে দেখা যায়। বীরশিলা এক ধরনের উৎকীর্ণ শিলাখণ্ড। এতে বিভিন্ন ধরনের কারুশিল্প, দেওয়ালচিত্র বা মূর্তি খোদিত থাকে। এগুলি সাধারণত স্মারকশিলার আকৃতিবিশিষ্ট হয় এবং কোনও কোনও ক্ষেত্রে নিচে যুদ্ধের ঘটনাবলিও উৎকীর্ণ থাকে। ইতিহাসবিদ উপিন্দর সিংয়ের মতে, এই ধরনের স্মারকশিলা সর্বাধিক সংখ্যায় পাওয়া গিয়েছে ভারতের কর্ণাটক রাজ্যে। কর্ণাটকে প্রায় ২,৬০০ বীরশিলা আবিষ্কৃত হয়েছে। এগুলির মধ্যে প্রাচীনতম শিলাটি খ্রিস্টীয় ৫ম শতাব্দীর। স্মারকশিলা স্থাপনের প্রথাটি শুরু হয়েছিল লৌহযুগে (খ্রিস্টপূর্ব ১০০০-৬০০০ অব্দ)। তবে বেশিরভাগ স্মারকশিলা স্থাপিত হয় খ্রিস্টীয় ৫ম থেকে ১৩ শতাব্দীর মধ্যবর্তী সময়ে।


title: রূপান্তরিত লিঙ্গ এবং ধর্ম

text: ভারতবর্ষের প্রাচীন ধর্ম হিন্দু ধর্ম। ভারতবর্ষে লিঙ্গ বৈষম্যের পাশাপাশি একদা বর্ণ বৈষম্য প্রবল ছিলো। হিন্দু ধর্ম চারটি বর্ণে বিভক্ত। ব্রাম্মণ, ক্ষত্রিয়, বৈশ্য, শুদ্র। দক্ষিণ এশিয়ায় রূপান্তরিত লিঙ্গের মানুষদেরকে সাধারনত হিজড়া নামে অভিহিত করা হয়। কিন্তু অঞ্চলভেদে ভাষাভেদে হিজড়াকে বিভিন্ন নামে ডাকা হয়। এই অঞ্চলে হিজড়াদেরকে সামাজিক ভাবে মূল্যায়িত করা হয়। তারা সমাজ থেকে দূরে বাস করতে বাধ্য হয়। বাজারে ভিক্ষাবৃত্তি, গণিকাবৃত্তিই তাদের প্রধান পেশা। হিন্দু দর্শনে রূপান্তরিত লিঙ্গের উল্লেখ পাওয়া যায়। নারী পুরুষের বৈশিষ্ট্য সংবলিত এই শ্রেণীকে ‘“তৃতীয় প্রকৃতি হিসেবে উল্লেখ করা হয়েছে’”। প্রাচীন হিন্দুশাস্ত্রে এই ধরণের মানুষকে আলাদা ভাবে পুরুষ বা নারী হিসেবে বিবেচনা করা হতো না। তাদেরকে জন্মসূত্রে তৃতীয় প্রকৃতি হিসেবে গণ্য করা হতো। তাদের কাছে সাধারণ নারী পুরুষের মত ব্যবহার প্রত্যাশা করা হতো না। আরাবানী হিজড়ারা আরাবান দেবতার পূজা করে। অনেক মন্দিরে হিজড়াদের নাচের ব্যবস্থা করা হয়। অনেক হিন্দু বিশ্বাস করেন হিজড়াদের আশির্বাদ করার এবং অভিশাপ দেয়ার বিশেষ ক্ষমতা আছে।


title: কলকাতার জাতিগত সম্প্রদায়

text:
প্রাচীন কাল থেকে ভারতে বাণিজ্য করার জন্য আর্মেনীয়রা ব্যাকট্রিয়া মাধ্যমে স্থলভাগে পথ অনুসরণ করে। তারা "ভারতবর্ষের বাণিজ্য রাজপুত্র" নামে পরিচিত ছিল, এবং কিছু আর্মেনীয়রা সম্রাট আকবরের আদালতে বসতি স্থাপন করেছিল। অবশেষে আর্মেনিয়রা শ্রীরামপুরে এবং কলকাতায় বসতি স্থাপন করে, কল্পনানুসারে কাজ চর্নক এর আমন্ত্রণে।
তিব্বতীরা প্রাথমিকভাবে কলকাতায় আসে প্রতি শীতকালীন সময়ে, ভুটিয়াসদ ও আফগানদের (স্থানীয়ভাবে কাবুলিওয়াল্লা নামে পরিচিত) সাতে মশলা ও ফল বিক্রি করে। ১৯৫১ সালের পর কলকাতয় বেশ কয়েকটি তিব্বতী বাস করতেন যারা সিকিম-তিব্বত সীমান্তে হয়ে কলকাতায় আসেন।


title: শ্রীচন্দ্রপুর (ব্রহ্মপুর)

text: ভারতবর্ষের এই অ-ব্রাহ্মণ পূর্বাঞ্চলকে ব্রাহ্মণীকরণ এই প্রথম নয়, কামরূপ রাজবংশের রাজা ভাস্করবর্মা’র প্রপিতামহ ভূতিবর্মা ভিন্ন ভিন্ন বেদের ৫৬টি ভিন্ন গোত্রের প্রায় ২০৫ জন বৈদিক ব্রাহ্মণের বসতি স্থাপন করিয়েছিলেন শ্রীহট্ট ও রংপুর অঞ্চলে। আর শ্রীচন্দ্র কেবল শত নয়, ছয় হাজার ব্রাহ্মণের বসতি স্থাপন করেন শ্রীহট্টমণ্ডলের এই বিষয়গুলোতে। এদের মধ্যে ব্যকরণ সম্বন্ধীয় অধ্যাপক, স্থপতি থেকে শুরু করে চর্মকার পর্যন্ত ছিলেন। প্রথম প্রস্থের ১২০ পাটক ভূমি দেয়া হয়েছিল দেবতা ব্রহ্মা’র পূজাগৃহ ও মঠের জন্য। ব্যাপারটা কৌতূহলোদ্দীপক, কারণ ভারতবর্ষে ব্রহ্মার একক পূজা দ্যাখা যায় না, হয়তো ব্রাহ্মণীয় নিয়মের দ্রুত প্রসারের জন্য এটা করা হয়েছিল। মঠের বাইরে উপনিবেশের অধিবাসীদের মধ্যে ভূমির বণ্টন হয়েছিল এভাবে : চন্দ্রগোমিনের চান্দ্র ব্যকরণের প্রত্যেক অধ্যাপক এক পাটক করে, বিদ্যার্থী, অতিথি, মঠ নির্মাতা, গণক, মঠ-নট, সূত্রাধর, স্থপতি, কর্মকার ও দেবদাসীর প্রত্যেকে এক পাটক করে, হিশাব রক্ষক আড়াই পাটক, ফুলওয়ালা, শঙ্খবাদক, ঢাকবাদক, তৈলক, দ্রাগড় বাদক, কর্মকার ও চর্মকার প্রত্যেকে অর্ধ পাটক করে।


title: চর্যাপদের কবিগণ

text: চর্যার কবিরা ছিলেন পূর্ব ভারত ও নেপাল রাষ্ট্রের বিভিন্ন অঞ্চলের অধিবাসী। কেউ পূর্ববঙ্গ, কেউ উত্তরবঙ্গ, কেউ বা রাঢ়ের অধিবাসী ছিলেন। কেউ কেউ বিহার, কেউ ওড়িশা, কেউ বা আবার অসম বা কামরূপের বাসিন্দাও ছিলেন। এঁরা ব্রাহ্মণ, কায়স্থ, ক্ষত্রিয়, বণিক এমনকি অন্ত্যজ শ্রেণী থেকেও এসেছিলেন। কেউ কেউ রাজবংশজাতও ছিলেন। এঁরা পূর্বাশ্রমের পিতৃপ্রদত্ত নাম ত্যাগ করেছিলেন বলে নাম দেখে এঁদের জাতি স্থির করা যায় না। এঁরা হিন্দুধর্মের সনাতন শাস্ত্রবিধান মানতেন না বলে এঁদের বেদবিরোধী ও নাস্তিক আখ্যা দেওয়া হয়। সাধনার নামে গোপনে কেউ কেউ যৌনাচারও করতেন বলে আধুনিক গবেষকগণ মত প্রকাশ করেন।


title: ভারতের নামসমূহ

text: সংস্কৃত ভাষায় লিখিত শ্লোক তথা পৌরাণিক গ্রন্থসমূহতে আর্যদের উল্লেখ পাওয়া যায়। সেখানে আর্য বলতে জ্ঞানী বা বুদ্ধিমান লোকদের বোঝানো হয়েছে। আবার কারও মতে, আর্য শব্দের অর্থ ঈশ্বরের পুত্র। ঈশ্বরের অনেক পুত্রদের মধ্যে যে পিতার আজ্ঞাবহ, অনুগত, ও জ্ঞানশীল সে আর্য নামে অভিহিত হতো। এই ধারনা অনুয়ায়ী ভারতবর্ষে বসবাসকারী লোকদের ঈশ্বরের পুত্র তথা অত্যন্ত জ্ঞানী মনে করা হয়। ভারতবর্ষে এই শ্রেণীর লোকদের বসবাস হওয়ায় তা আর্যদেশ হিসেবে পরিচিতি লাভ করে।


title: বাংলাদেশের ইতিহাস

text: বাঙ্গালী জাতি প্রাচীন ভারতের একটি পরাক্রমশালী সমুদ্র অভিযাত্রী জাতি ছিল। শুধু বাঙ্গালী জাতিই নয়, প্রাচীনকালে ভারতের পূর্বাঞ্চলের বিভিন্ন জাতি, যেমন বাঙ্গালী, কলিঙ্গী, তামিল প্রভৃতি জাতি দক্ষিণপূর্ব এশিয়ায় নানা উপনিবেশ গড়ে তুলতেন। তারা দক্ষিণ পূর্ব এশিয়ায় এরকম একটি বিরাট সভ্যতাও গড়ে তুলেছিলেন। এটি শ্রীবিজয়া সভ্যতা নামে পরিচিত। ভিয়েতনামের ইতিহাসে উল্লেখ অাছে ভারতবর্ষের বন-লাং (বাংলা) নামক দেশ থেকে লাক লোং (লক্ষণ?) নামক এক ব্যক্তি ভিয়েতনামে গিয়ে "বন-লাং" নামে একটি রাজ্য প্রতিষ্ঠা করেন। এই বন-লাং যে ভারতবর্ষের বাংলা সে ব্যাপারে সন্দেহের কোন অবকাশ নেই। এই বাঙালীদের রাজ্য খ্রিস্টপূর্ব তৃতীয় শতক পর্যন্ত বিদ্যমান ছিল। অপরদিকে শ্রীলঙ্কার ইতিহাসে উল্লেখ অাছে বঙ্গ দেশ থেকে অাগত বিজয় সিংহ নামে এক ব্যক্তি স্থানীয় দ্রাবিড় রাজাদের পতন ঘটিয়ে সিংহল (সিংহ বংশীয়) নামে একটি নতুন রাজ্যের পত্তন করেন। বিজয় সিংহকে সিংহলী জাতির পিতা হিসেবে পরিগণিত করা হয়। বিজয় সিংহকে নিয়ে শ্রীলঙ্কায় একটি মহাকাব্যও রয়েছে যা "মহাবংশ" নামে পরিচিত।


title: চর্যাপদ


title: দক্ষিণ এশীয় বিশ্ববিদ্যালয়

text:
সাউথ এশিয়ান ইউনিভার্সিটি বা দক্ষিণ এশিয় বিশ্ববিদ্যালয় (এসএইউ) হল দক্ষিণ এশিয় আঞ্চলিক সহযোগিতা সংস্থার (সার্ক) আট সদস্য রাষ্ট্র দ্বারা মনোনীত একটি আন্তর্জাতিক বিশ্ববিদ্যালয়। আটটি দেশ হলো: আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলংকা। সাউথ এশিয়ান ইউনিভার্সিটি ২০১০ সালে ভারতের আকবর ভবনের একটি অস্থায়ী ক্যাম্পাসে ছাত্র ভর্তি শুরু করে। এর স্থায়ী ক্যাম্পাস হবে ইন্দিরা গান্ধী ন্যাশনাল ওপেন ইউনিভার্সিটি (ইগনৌ) এর পাশে ভারতের দক্ষিণ দিল্লির ময়দান গাঢ়ি তে। বিশ্ববিদ্যালয়ের প্রথম শিক্ষাবর্ষ আগস্ট ২০১০ সালে অর্থনীতি এবং কম্পিউটার বিজ্ঞান এই দুটি স্নাতকোত্তর একাডেমিক প্রোগ্রামের দ্বারা শুরু হয়েছিল। ২০১৪ সাল পর্যন্ত এসএইউ, মাস্টার্স এবং এমফিল/পিএইচডি ডিগ্রী প্রদান করেছে ফলিত গণিত, বায়োটেকনোলজি, কম্পিউটার বিজ্ঞান, উন্নয়ন অর্থনীতি, আন্তর্জাতিক সম্পর্ক, আইন এবং সমাজবিজ্ঞানে। সার্কের আট দেশের পররাষ্ট্র মন্ত্রী দ্বারা স্বাক্ষরিত একটি আন্তঃসরকার চুক্তির ভিত্তিতে সকল সদস্য দেশ দ্বারা এই বিশ্ববিদ্যালয়ের ডিগ্রীগুলি স্বীকৃত।
দক্ষিণ এশীয় বিশ্ববিদ্যালয়টি প্রধানত আটটি সার্কভুক্ত দেশ থেকে শিক্ষার্থীদের আকর্ষণ করে, যদিও অন্যান্য মহাদেশের শিক্ষার্থীরাও এখানে ভর্তি হয়। শিক্ষার্থীদের ভর্তিতে সদস্য দেশের জন্য কোটা ব্যবস্থা রয়েছে। প্রতি বছর দক্ষিণ এশীয় বিশ্ববিদ্যালয়টি আটটি সদস্য দেশের একাধিক কেন্দ্রে ভর্তির পরীক্ষা পরিচালনা করে।


title: দক্ষিণ এশিয়া

text: দক্ষিণ এশীয় আঞ্চলিক সহযোগিতা সংস্থা (সংক্ষেপে সার্ক) দক্ষিণ এশিয়ার একটি সরকারি সংস্থা। এর সদস্য দেশগুলো বাংলাদেশ, ভারত, পাকিস্তান, শ্রীলংকা, নেপাল, মালদ্বীপ, ভুটান এবং আফগানিস্তান। গণচীন ও জাপানকে সার্কের পর্যবেক্ষক হিসেবে নির্বাচিত করা হয়েছে। সার্ক ১৯৮৫ সালের ৮ই ডিসেম্বর প্রতিষ্টিত হয়েছিল। যখন বাংলাদেশ ভারত পাকিস্তান নেপাল ভুটান মালদ্বীপ ও শ্রীলংকা নেতারা দক্ষিণ এশিয়ার আঞ্চলিক,অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষে এক রাজকীয় সনদপত্রে আবদ্ধ হন ।


title: দক্ষিণ সুদান

text: দক্ষিণ সুদান বা সাউথ সুদান ( or ), সরকারি নাম রিপাবলিক অফ সাউথ সুদান এবং আগেকার নাম সাউদার্ন সুদান, হল পূর্ব-মধ্য আফ্রিকার একটি রাষ্ট্র। বর্তমান রাজধানী জুবা। এটিই দেশের বৃহত্তম শহর। তবে ভবিষ্যতে দেশের কেন্দ্রস্থলে অবস্থিত রামসিয়েল শহরে রাজধানী স্থানান্তরণের পরিকল্পনা রয়েছে। দক্ষিণ সুদানের পূর্বদিকে ইথিওপিয়া, দক্ষিণপূর্বে কেনিয়া, দক্ষিণে উগান্ডা, দক্ষিণপশ্চিমে কঙ্গো গণতান্ত্রিক প্রজাতন্ত্র, পশ্চিমে মধ্য আফ্রিকান প্রজাতন্ত্র এবং উত্তরে সুদান। শ্বেতনীল নদের সৃষ্ট বিরাট জলাভূমি অঞ্চল এই দেশের অন্তর্গত; এই অঞ্চলটির স্থানীয় নাম "বার আল জাবাল"।


title: দেশি সারস

text: দক্ষিণ-পূর্ব এশিয়ার সদস্যরা দুইটি পৃথক অঞ্চলে বিভক্ত: উত্তরাঞ্চলের সদস্যদের আবাস চীন ও মায়ানমারে এবং দক্ষিণাঞ্চলের সদস্যদের কম্বোডিয়া, লাওস ও ভিয়েতনামে। কম্বোডিয়া, লাওস ও ভিয়েতনামে আনুমানিক ৮০০-১০০০টি সারস রয়েছে। মিয়ানমারে রয়েছে ৫০০-৮০০টি। দক্ষিণ-পূর্ব এশিয়ায় দেশি সারসের সংখ্যা পূর্বের তুলনায় বৃদ্ধি পেয়েছে। একসময় থাইল্যান্ড ও আরও পূর্বে ফিলিপাইন পর্যন্ত এরা বিস্তৃত থাকলেও বর্তমানে সেখানে এরা বিলুপ্ত। ২০১১ সালে বন্দী অবস্থায় প্রজননকৃত সারস থাইল্যান্ডে অবমুক্ত করা হয়। অস্ট্রেলিয়ার কেবলমাত্র পূর্বাঞ্চল ও উত্তরাঞ্চলে দেশি সারস দেখা যায়। তবে অনেকসময় দেশটির বিভিন্ন অংশে এরা আংশিক পরিযায়ী হয়ে আসে।


title: দক্ষিণ-পূর্ব এশিয়া

text: দক্ষিণ-পূর্ব এশিয়া দুইটি ভৌগোলিক অঞ্চলের সমষ্টি: এশীয় মূল ভূখণ্ডে অবস্থিত অংশ, এবং এর পূর্বে ও দক্ষিণ-পূর্বে সমুদ্রে অবস্থিত বিভিন্ন দ্বীপপুঞ্জ ও বৃত্তচাপাকৃতি দ্বীপপুঞ্জ। মূল ভূখণ্ড অংশটি ইন্দোচীন উপদ্বীপ নামে পরিচিত এবং এখানে ক্যাম্বোডিয়া, লাওস, মায়ানমার, থাইল্যান্ড ও ভিয়েতনাম অবস্থিত; এখানে মূলত তাই ও অস্ট্রো-এশীয় জাতির লোকেরা বাস করে। সামুদ্রিক দক্ষিণ-পূর্ব এশিয়া ব্রুনাই, পূর্ব তিমুর, ইন্দোনেশিয়া, মালয়শিয়া, ফিলিপাইন দ্বীপপুঞ্জ এবং সিঙ্গাপুর নিয়ে গঠিত; এখানে মূলত অস্ট্রোনেশীয় জাতির লোকেরা বাস করে।


title: দক্ষিণ-পূর্ব এশিয়া

text: দক্ষিণ-পূর্ব এশিয়া হল এশিয়া মহাদেশের একটি উপঅঞ্চল। গণচীনের দক্ষিণে, ভারতের পূর্বে এবং অস্ট্রেলিয়ার উত্তরে অবস্থিত দেশগুলি নিয়ে অঞ্চলটি গঠিত। অঞ্চলটি অনেকগুলি ভূগাঠনিক প্লেটের সংযোগস্থলে অবস্থিত বলে এখানে প্রায়ই ভূমিকম্প ও অগ্ন্যুৎপাত হয়।


title: দক্ষিণ আমেরিকা

text: ২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ড্সের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যান্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।


title: দক্ষিণ আফ্রিকা জাতীয় ক্রিকেট দলের অধিনায়কদের তালিকা

text: ১৯০৯ সালে আন্তর্জাতিক ক্রিকেট কাউন্সিলের অন্যতম প্রতিষ্ঠাতা সদস্য দেশ ছিল দক্ষিণ আফ্রিকা। বর্ণবাদী আচরণের প্রেক্ষিতে ১৯৭০ থেকে ১৯৯১ সাল পর্যন্ত দক্ষিণ আফ্রিকা কোন আনুষ্ঠানিক টেস্টে অংশগ্রহণের সুযোগ পায়নি। এর মূল কারণ ছিল: ব্যাসিল ডি’অলিভেইরা সংক্রান্ত। এ সময়ে বেশ কয়েকটি দলের বিদ্রোহী সফর দক্ষিণ আফ্রিকায় যায়। কোন খেলাই আন্তর্জাতিক টেস্ট খেলা হিসেবে স্বীকৃতি লাভ করেনি ও এ তালিকায় তা অন্তর্ভূক্ত হয়নি। ১৯৯১ সালে দক্ষিণ আফ্রিকাকে আইসিসিতে যুক্ত করা হয় ও আনুষ্ঠানিকভাবে টেস্ট খেলার অনুমতি দেয়া হয়।


title: দক্ষিণ এশিয়া

text: ভারতীয় উপমহাদেশ বলতে যেসব দেশ ভৌগোলিকভাবে ভারতীয় প্লেটের ওপর এবং ইউরেশীয় প্লেটের দক্ষিণে অবস্থিত, সেগুলোকে বোঝায়। ভূ-রাজনৈতিকভাবে ভারতীয় উপমহাদেশ দক্ষিণ এশিয়া বা দক্ষিণাঞ্চলীয় এশিয়ার অংশবিশেষ, অর্থাৎ ভারতীয় প্লেটের বাইরে ও সন্নিকটে অবস্থিত দেশগুলোও এর মধ্যে পড়ে। উদাহরণস্বরূপ, পাকিস্তানের সাথে বিদ্যমান রাজনৈতিক ও সামাজিক সম্পর্কের কারণে, এবং প্রাচীন মৌর্য ও মোঘল সাম্রাজ্যের অংশ হিসেবে কখনো কখনো আফগানিস্তানকে এই অঞ্চলের অংশ হিসেবে গণ্য করা হয়।


title: উত্তর ও দক্ষিণ কোরিয়া সংকট ২০১৭-২০১৮

text: ভূমিকাঃ উত্তর কোরিয়া যা পূর্ব এশিয়ায় অবস্থিত একটি স্বাধীন দেশ যার রাস্ট্রীয় নাম গণতান্ত্রীক গণপ্রজাতন্ত্রী কোরিয়া। এর রাজধানী পিয়ং ইয়ং যা দেশটির সবচেয়ে বড় শহর। কোরীয় উপদ্বীপের উত্তরে এর অবস্থান। এই উপদ্বীপের দক্ষিনে অবস্থিত দক্ষিণ কোরিয়ার সাথে এর চির বৈরি সম্পর্ক যা শুরু সেই ১৯৪৫ সালের দ্বিতীয় বিশ্বযুদ্ধের পর কোরীয় উপদ্বীপ ভাগের মাধ্যমে। সে সময় উত্তর কোরিয়া যায় সোভিয়েত ইউনিয়নের দখলে আর দক্ষিণ কোরিয়া যায় যুক্তরাষ্টের দখলে। এরপর থেকেই এই উপদ্বিপের দেশ দুটির নিজেদের মধ্যে বৈরি সম্পর্ক যা মূলত শীতল যুদ্ধের ফলাফল। এর পরিপ্রেক্ষিতে ১৯৫০, ২৫ জুন সালে উত্তর কোরীয়ার দক্ষিনে আক্রমণের মধ্য দিয়ে কোরীয় যুদ্ধ হয় যা ১৯৫৩ সালের জুলাই মাসে শেষ হয়।


title: তুলা

text: বর্তমানে তুলার বৈশ্বিক উৎপাদন বার্ষিক ২৫ মিলিয়ন টন যা বিশ্বের তুলা আবাদের উপযোগী ভূমির মাত্র আড়াই শতাংশ ব্যবহারে উৎপাদিত। ২০০৯ সালের তথ্য মোতাবেক, চীন বিশ্বের সর্ববৃহৎ তুলা উৎপাদনকারী দেশের মর্যাদা পেয়েছে। এরপরই রয়েছে ভারত। দেশ দু'টি যথাক্রমে ৩৪ মিলিয়ন বেল ও ২৪ মিলিয়ন বেল তুলা উৎপাদন করেছে। কিন্তু উৎপাদিত তুলার অধিকাংশই অভ্যন্তরীণ শিল্প-প্রতিষ্ঠানে ব্যবহার করা হয়। মার্কিন যুক্তরাষ্ট্র অনেক বছর যাবৎ সর্ববৃহৎ রপ্তানীকারক দেশ হিসেবে পরিগণিত। দেশটি ৪.৯ বিলিয়ন মার্কিন ডলার উপার্জন করেছিল। আফ্রিকা মহাদেশ থেকে ২.১ বিলিয়ন মার্কিন ডলার তুলা রপ্তানী করে। ১৯৮০ সাল থেকে আফ্রিকা তুলা বাণিজ্যে দ্বিগুণ অংশগ্রহণ করে। বিশ্বের শীর্ষস্থানীয় ৫টি তুলা রপ্তানীকারক দেশগুলো হচ্ছে - মার্কিন যুক্তরাষ্ট্র, ভারত, ব্রাজিল, অস্ট্রেলিয়া এবং উজবেকিস্তান। তুলা উৎপাদনবিহীন আমদানকারীকারক দেশগুলো হচ্ছে - কোরিয়া, তাইওয়ান, রাশিয়া, হংকং এবং জাপান।


title: তুলা

text: তুলা প্রাকৃতিক তন্তু হিসেবে তুলা গাছ থেকে পাওয়া যায়। কয়েক ধরনের তুলা গাছ প্রকৃতিতে পাওয়া যায়। তন্মধ্যে গুল্মজাতীয় কিছু তুলা গাছ বুনো পরিবেশে বিশ্বব্যাপী গ্রীষ্মমণ্ডলীয় ও উপ-গ্রীষ্মমণ্ডলীয় এলাকাসমূহে জন্মায়। বুনো প্রজাতির বেশীরভাগ তুলা গাছই অস্ট্রেলিয়া এবং আফ্রিকা মহাদেশের পর মেক্সিকোতে উৎপন্ন হয়। অধিকাংশ তুলাই অর্থকরী ফসলরূপে জমিতে উৎপাদন করা হয় যা পরবর্তীতে কাপড় তৈরীর উদ্দেশ্যে জমায়েত করা হয়। তুলার খামারগুলো আফ্রিকা, এশিয়া, ইউরোপ, অস্ট্রেলিয়াসহ আমেরিকায় দেখা যায়। বিশ্বব্যাপী হাজার হাজার একর জমি তুলা চাষে ব্যবহার করা হচ্ছে। প্রাচীন ইতিহাসের ক্ষণস্থায়ী, মোটা কাপড়ের তুলনায় নিত্য-নতুন প্রজাতির তুলা গাছের মাধ্যমে আধুনিক বিশ্বের উপযোগী দীর্ঘস্থায়িত্ব, মসৃণ কাপড় তৈরী হচ্ছে। তুলার নিজস্ব ওজন নিয়ে ২৪ থেকে ২৭ গুণ পানি ধারণ করতে পারে। তুলা গাছের সকল অংশই কোন না কোন কাজে লাগে।


title: উজবেকিস্তানের কৃষিকাজ

text: তুলা উজবেকিস্তানের প্রধান অর্থকরি ফসল, ২০০৬ সালে দেশের রপ্তানির ১৭% চিল তল ফা তুলজাতীয় পন্য। প্রায় ১ মিলিয়ন টন তন্তু (৪% -৫% বিশ্ব উত্পাদন) এবং রপ্তানি ৭০০,০০০-৮০০,০০০ টন (বিশ্ব রপ্তানির ১০%) এর বার্ষিক তুলা উত্পাদন সঙ্গে, উজবেকিস্তান ৬তম বৃহত্তম উৎপাদক এবং তুলো মধ্যে দ্বিতীয় বৃহত্তম রপ্তানিকারক বিশ্বে। তবে, এক ফসলের অর্থনীতির সাথে সাথে জনসংখ্যার খাদ্য নিরাপত্তা নিয়েও ঝুঁকি থাকা সত্ত্বেও, উজবেকিস্তান তার উৎপাদিত শস্যকে শস্য উৎপাদনে বৈচিত্র্য রেখেছে, তুলা উৎপাদন কমাচ্ছে। সুতরাং, ১৯৯০ সালে ১.৮ মিলিয়ন হেক্টর থেকে ২০০৪ সালে তুলা চাষ করার এলাকা ১.৪ মিলিয়ন হেক্টরে কমিয়ে আনা হয়, যখন শস্যের আওতায় জমির পরিমান ১.০ মিলিয়ন থেকে ১.৬ মিলিয়ন হেক্টর (কিছু অংশ ফসলের জন্য বরাদ্দকৃত এলাকার ব্যয়) বৃদ্ধি পেয়েছে। বিভিন্ন বৈচিত্র্যের চলাচলে পিছনে আরেকটি কারণ পরিবেশগত হতে পারে, কারণ তুলার উৎপাদনের প্রয়োজনে সেচ ও সারের বৃহৎ পরিমাণে আরাল সাগরের শুকিয়ে যাওয়া এবং পার্শ্ববর্তী এলাকার মাটিতে মারাত্মক দূষণের অবদান রয়েছে।


title: পোশাক উৎপাদন

text:
প্রক্রিয়াকরণ এর ছয়টি ধাপ আছেতুলা পর্যাপ্ত সূর্যালোক এবং কম আর্দ্রতা বিশিষ্ট দীর্ঘ, উষ্ণ ও শুষ্ক গ্রীষ্মকালে যে কোন জায়গায় জন্মাতে পারে। ভারতীয় তুলা, গসিয়েপিয়াম আর্বোরিয়াম, মিহি কিন্তু প্রাপ্ত স্ট্যাপল শুধুমাত্র হস্ত প্রক্রিয়াজাতকরণের জন্য উপযুক্ত। আমেরিকান তুলা, গসিয়েপিয়াম হিরসুটাম, দীর্ঘতম স্ট্যাপল উৎপন্ন করে যা মেশিনে উৎপাদনের জন্য উপযোগী। সেপ্টেম্বর থেকে মধ্য নভেম্বর পর্যন্ত এর চাষ হয় এবং ফসলটি মার্চ ও জুনের মাঝামাঝি সংগ্রহ করা হয়। তুলার শুঁটিগুলোকে স্ট্রিপার হারভেস্টার এবং স্পিন্ডেল পিকারস্ দ্বারা সংগ্রহ করা হয়, যা সম্পূর্ণ শুঁটিকে উদ্ভিদ থেকে আলাদা করতে পারে। তুলোর শুঁটি হল তুলা গাছের এর বীজধার, যার হাজার হাজার বীজের প্রতিটির সাথে প্রায় ২.৫ সেন্টিমিটার লম্বা তন্তু যুক্ত থাকে।তুলাবীজটি একটি কটন জিন নামক যন্ত্রের মধ্যে যায়। কটন জিন বীজগুলোকে পৃথক করে এবং তন্তু থেকে "বর্জ্য পদার্থ" (ময়লা, কচি ডালপালা ও পাতা) দূর করে। একটি করাত জিনে গোলাকার করাতগুলো তন্তুকে আঁকরে ধরে এবং বীজ অতিক্রম করার জন্য খুব সংকীর্ণ একটি ঝাঁঝরির মধ্যে টেনে তোলে। দীর্ঘ তুলার সুতার জন্য রোলার জিন ব্যবহার করা হয়। এখানে একটি চামড়ার রোলার তুলাকে আঁকরে ধরে। রোলার এর কাছে স্থাপন করা একটি ছুরির ফলা, গোলাকার করাতগুলোর দাঁতের মধ্য দিয়ে বীজগুলোকে টেনে তুলে পৃথক করে এবং ঘূর্ণায়মান ব্রাশগুলো এদের পরিষ্কার করে। তারপর লিন্ট হিসাবে পরিচিত, জিনিং হতে প্রাপ্ত তুলোর তন্তুগুলো বেইলস এর মধ্যে সংকুচিত করা হয়; যা প্রায় ১.৫ মিটার লম্বা এবং প্রায় ২২০ কেজি ওজনের হয়ে থাকে। ফসলের শুধুমাত্র ৩৩% ব্যবহারযোগ্য লিন্ট হিসেবে পাওয়া যায়। মানের দ্বারা বাণিজ্যিক তুলার মূল্যনির্ধারণ করা হয়, এবং ইহা প্রধানত স্টেপলের গড় দৈর্ঘ্য ও উদ্ভিদের
প্রজাতির ওপর নির্ভর করে। দীর্ঘ স্টেপলের তুলা (২ / থেকে ১ / এর মধ্যে) কে মিশরীয়, মাঝারি স্টেপলের তুলা (১ / থেকে / এর মধ্যে) কে আমেরিকান আপল্যান্ড, এবং ছোট স্টেপলের তুলা (/ অপেক্ষা ছোট) কে ভারতীয় বলা হয়।
তুলা বীজকে একটি রান্নার তেলের মধ্যে পেষণ করা হয়। প্রাপ্ত তুষ এবং শস্যচূর্ণ কে পশুর খাদ্য, এবং ডালপালাকে কাগজে প্রক্রিয়াকরণ করা হয়।


title: ম্যাপল সিরাপ

text:
ভার্মন্ট সবচেয়ে বড় মার্কিন উৎপাদক,২০১৩ সালে ১,৩১০,০০০ মার্কিন গ্যালন (5,000,000 এল) এর বেশি। উইসকনসিন, ওহাইও, নিউ হ্যাম্পশায়ার, মিশিগান, পেনসিলভানিয়া, ম্যাসাচুসেটস, এবং কানেকটিকাট সব বাজারজাত
২৬৫,০০০ মার্কিন গ্যালন (১,০০০,০০০এল) এর কম পরিমাণ ম্যাপেল সিরাপ উৎপাদন করে। ২০০৩ সালের হিসাবে, ভার্মন্ট বিশ্বব্যাপী উতপাদনের সিরাপ সরবরাহ 5.5 শতাংশ । ম্যাপেল সিরাপ কিছু অন্যান্য দেশে কম স্কেলে উৎপাদিত হয়, বিশেষত জাপান ও দক্ষিণ কোরিয়ার মধ্যে । তবে, বিশেষ করে দক্ষিণ কোরিয়ায়, এটা ঐতিহ্যগত, সিরাপ প্রক্রিয়াকরণের পরিবর্তে ম্যাপেল প্রাণরস সংগ্রহ করা যা গসক নামে পরিচিত।


title: শিল্প বিপ্লবের সময় পোশাক উৎপাদন

text:
সুতিবস্ত্র উৎপাদন পদ্ধতি উৎস সংযোজন
বিশ্বের সর্বাধিক গুরুত্ত্বপূর্ণ প্রাকৃতিক তন্তু হলো তুলো।হিসেব অনুযায়ী ২০০৭ সালে ৫০টিরও বেশি দেশে ছড়ানো ৩৫ মিলিয়ন হেক্টর জমি থেকে প্রায় ২৫ মিলিয়ন টন তুলো উৎপাদন হয়েছিল।
তুলো থেকে বস্ত্রোৎপাদনের ৫টি পর্যায় যথাক্রমে নিম্নরূপ-
বীজ বপন ও ফলন
প্রস্তুতিপর্ব
সুতো কাটা
সুতো বোনা
উৎপাদন সম্পন্ন করা


title: তিল

text: ২০১০ সালে বিশ্বব্যাপী তিল বীজের মোট ফসল হয় ৩.৮৪ মিলিয়ন মেট্রিক টন। ২০১০ সালে সর্বাধিক উৎপাদক ছিল বার্মা (মায়ানমার), এবং শীর্ষ তিন উৎপাদকের মধ্যে ছিল, বার্মা, ভারত এবং চীন, যা বিশ্বব্যাপী মোট উত্পাদনের ৫০ শতাংশ।


title: সিসাল

text:
তানজানিয়া ২৭.৬০০ টন উৎপাদিত হয়, কেনিয়ায় প্রায় ৩৭,০০০ টন, ভেনিজুয়েলাতে ১০,৫০০ টন এবং ৯,০০০ টন মাদাগাস্কার উৎপাদিত হয়।
চীন, দক্ষিণ আফ্রিকা, মোজাম্বিক, হাইতি, এবং কিউবা থেকে আসছে কম পরিমাণে ৪০,০০০ টন। সিসল গাছের তন্তু বিশ্বের প্রকাশনায় (উদ্ভিদ তন্তু বিশ্বের তন্তু ৬৫% প্রদান) ২% প্রতিনিধিত্বমূলক, ফাইবার গাছপালা মধ্যে ৬ষ্ঠ স্থান দখল করে আছে।
বিশ্বের গুরুত্বপূর্ণ প্রাকৃতিক তন্তু হিসাবে সিসলকে গণ্য করা হয়।


title: ম্যাপল সিরাপ

text:
১৯৩০ সাল পর্যন্ত মার্কিন যুক্তরাষ্ট্র বিশ্বের অধিকাংশ ম্যাপেল সিরাপ উৎপাদন করেছে। বর্তমানে, ১৯৯০-এর দশকে দ্রুত বৃদ্ধি পর, কানাডা বিশ্বের ম্যাপেল সিরাপ এর থেকে ৮০% বেশি উৎপাদন করে, ২০০৪ সালে ২৬,৫০০,০০০ লিটার উৎপাদন করেছে। এর গরিষ্ঠ পরিমান আসে ক্যুবেক প্রদেশ থেকে, যেটি বিশ্বের বৃহত্তম উৎপাদনকারী, বিশ্বব্যাপী ২০০৫ সালে ২৪,৬৬০,০০০ লিটার (৬,৫১০,০০০ মার্কিন গ্যালন) বিশ্বব্যাপী উৎপাদনের প্রায় ৭৫ শতাংশ। ২০০৩ সালের হিসেবে, ক্যুবেক এ ৭০০০ এর বেশি উৎপাদনকারী ছিল, যারা সম্মিলিতভাবে ২৪,০০০,০০০ লিটার এর উপর (৬,৩০০,০০০ মার্কিন গ্যালন) সিরাপ তৈরী করে। একটি সরবরাহ ব্যবস্থাপনা সিস্টেমের মাধ্যমে ক্যুবেক এর উৎপাদন
নিয়ন্ত্রিত হয়, উৎপাদনকারীরা ক্যুবেক ম্যাপেল সিরাপ প্রযোজক ফেডারেশন থেকে কোটা বরাদ্দ প্রাপ্তির মাধ্যমে, যা এছাড়াও সিরাপ মজুদ রক্ষণাবেক্ষণ করে যদিও সেখানে ক্যুবেক পণ্যের মধ্যে একটি কালো বাজারে বাণিজ্য রয়েছে।কানাডা প্রতি বছরে ৯,৪০০,০০ লিটার (২,৫০০,০০০ মার্কিন গ্যালন) এর বেশি ম্যাপেল সিরাপ রপ্তানি করে। অন্টারিও, নোভা স্কটিয়া, এক্সপ্লোর পরিচালনা ব্রান্সউইক, এবং প্রিন্স এডওয়ার্ড দ্বীপ প্রদেশে অল্প পরিমানে সিরাপ উৎপাদন হয়।
কানাডীয় প্রদেশ ম্যানিটোবা এবং Saskatchewan এ বক্স বা ম্যানিটোবা ম্যাপেল এর প্রাণরস ব্যবহার করে ম্যাপেল সিরাপ উৎপাদন করে। ম্যানিটোবা ম্যাপেল গাছের ফলন সাধারণত একটি অনুরূপ চিনি ম্যাপেল গাছের অর্ধেকেরও কম হয়। ম্যানিটোবা ম্যাপেল সিরাপের চিনি ম্যাপেল সিরাপ থেকে সামান্য ভিন্ন স্বাদ আছে, কারণ এটাতে চিনি কম রয়েছে এবং গাছ এর প্রাণরস আরো ধীরে ধীরে প্রবাহিত হয়।


title: তিল

text: ২০১০ সালে বিশ্বে তিল বীজ খামারের সবচেয়ে উৎপাদনশীল দেশ হেক্টর প্রতি ৫.৫ টন ফলন গড়ে ছিল ইউরোপীয় ইউনিয়ন; ইতালি সর্বাধিক হেক্টর প্রতি ৭.২ টন জাতীয় গড় ফলন উৎপাদন করে।প্রতিদিন ৮০ গ্রাম তিল বেটে সকালে খেয়ে ৫ মিনিট পরে এক গ্লাস পানি খেলে শরীরে পুষ্ঠির অভাব দূর হয় ও দাঁত শক্ত হয়।


title: ক্রিস গেইল

text: ক্রিস্টোফার হেনরি "ক্রিস" গেইল (; জন্ম: ২১ সেপ্টেম্বর, ১৯৭৯) জ্যামাইকান বংশোদ্ভূত ওয়েস্ট ইন্ডিজ ক্রিকেট দলের অন্যতম সদস্য ও মারকুটে ব্যাটসম্যান হিসেবে পরিচিত। প্রায়শঃই তিনি ছক্কা হাঁকিয়ে থাকেন। ২০০৭ থেকে ২০১০ সাল পর্যন্ত ওয়েস্ট ইন্ডিজের টেস্ট দলে নেতৃত্ব দিয়েছেন ক্রিস গেইল। তিনি ওরচেস্টারশায়ার কাউন্টি ক্রিকেট ক্লাব, ওয়েস্টার্ন ওয়ারিয়র্স, বরিশাল বার্নার্স এবং কলকাতা নাইট রাইডার্স দলের পক্ষ নিয়ে খেলেছেন। বর্তমানে তিনি ইন্ডিয়ান প্রিমিয়ার লীগ বা আইপিএল ক্রিকেট প্রতিযোগিতায় রয়্যাল চ্যালেঞ্জার্স ব্যাঙ্গালোরের হয়ে খেলছেন। বিগ ব্যাশ লীগে গেইল সিডনি থান্ডার দলের প্রতিনিধিত্ব করছেন। ঘরোয়া ক্রিকেটে জামাইকা দলে খেলছেন। এছাড়াও তিনি বাংলাদেশ প্রিমিয়ার লীগে বরিশাল বার্নার্স দলের অন্যতম ক্রিকেটার। ২০১২ সালে নতুন প্রবর্তিত শ্রীলঙ্কা প্রিমিয়ার লীগে ইউভা নেক্সটেরও সদস্য মনোনীত হন তিনি।


title: ওয়াভেল হাইন্ডস

text: পায়ের কারুকাজের দুর্বলতার কারণে প্রায়শঃই তাকে সমালোচনার মুখোমুখি হতে হয়েছে। তাস্বত্ত্বেও ২০০০-০১ মৌসুমে অস্ট্রেলিয়ায় বিধ্বংসী সফরের শেষ টেস্টের জন্য ব্যাটিং উদ্বোধনে মাঠে নামানো হয়। শারউইন ক্যাম্পবেলের সাথে জুটি গড়ে উভয় ইনিংসে ১৪৭ ও ৯৮ তোলেন। তাস্বত্ত্বেও সিরিজ শেষে দল থেকে বাদ পড়েন ও ক্রিস গেইল শীর্ষ সারির ব্যাটসম্যানরূপে দলে পাকাপোক্ত আসন গড়েন। ২০০৪ সালে স্বাগতিক ইংল্যান্ডের বিপক্ষে অনুষ্ঠিত ওডিআই সিরিজে অংশগ্রহণের লক্ষ্যে তাকে পুণরায় দলে নেয়া হয়। ঐ সময়ে শীর্ষ সারিতে শূন্যতা থাকায় ওয়েস্ট ইন্ডিজকে ভুগতে হচ্ছিল। পরবর্তী কয়েক বছর গেইলের সাথে স্বাচ্ছন্দ্যে উদ্বোধনী জুটি গড়ে সফলতা পান। তারা উভয়ে টেস্টের ৩৩ ইনিংসে ৩৯.৩৯ গড়ে ১৩০০ রান এবং ওডিআইয়ে ৪১.১৫ গড়ে ১৬৮৭ রান তুলেছিলেন।


title: ২০১১ শ্রীলঙ্কা প্রিমিয়ার লীগ

text: শ্রীলঙ্কার জাতীয় নির্বাচক কমিটির সদস্য এবং ক্রিকেট কর্তৃপক্ষ টুর্নামেন্টের জন্য প্রায় ৭০ জন শ্রীলঙ্কার খেলোয়াড়ের নিবন্ধনের কথা বলেন। এদের অনেকেই ছিলেন তরুণ। এছাড়াও পাকিস্তানের জাতীয় দলের প্রায় সব খেলোয়াড়কেই এসএলপিএল খেলার আমন্ত্রণ জানানো হয়। এর সঙ্গে ক্রিস গেইল, ডোয়াইন ব্রাভো, ড্যারেন ব্রাভো, হার্শেল গিবস, ডেভিড ওয়ার্নার, লনয়াবো সতসবে, কেভিন ও'ব্রায়েন, ড্যানিয়েল ক্রিশ্চিয়ান, কাইরন পোলার্ড, ড্যানিয়েল ভেট্টোরি এবং শন টেইট এর মত আন্তর্জাতিক তারকার খেলার কথা ছিল। আইপিএল এর তুলনায় খেলোয়াড়দের মূল্য ছিল কম এবং সর্বোচ্চ মূল্য ছিল $৩০,০০০। তবে শহীদ আফ্রিদির মূল্য ছিল $৩৫,০০০। এসএলপিএল-এ অংশ নেয়া আন্তর্জাতিক খেলোয়াড়দের মধ্যে শোয়েব আখতার এর নামও অন্তর্ভুক্ত করা হয়েছিল তবে পরবর্তীতে ব্যক্তিগত কারণ দেখিয়ে তিনি এসএলপিএল থেকে সরে দাঁড়ানোর সিদ্ধান্ত নেন।টুর্নামেন্টের ২৪টি ম্যাচই প্রতিটি ক্রিকেট খেলুড়ে দেশে সরাসরি সম্প্রচারের পরিকল্পনা ছিল।


title: ব্রুস ইয়ার্ডলি

text: ১৯৭৯-৮০ মৌসুমে বিশ্ব সিরিজ থেকে ক্রিকেটারগণ ফিরে আসলে তিনি নিজ আসন হারান। কিন্তু ১৯৮০-৮১ মৌসুমে ছন্দ ফিরে আসলে জাতীয় দলে পুণরায় স্থান পান। ১৯৮১ সালের প্রথম-শ্রেণীর ক্রিকেটে গ্রেম বিয়ার্ডের তুলনায় অধিক উইকেট সংগ্রহ করা স্বত্ত্বেও অ্যাশেজ সিরিজে স্থান পাননি। ১৯৮১-৮২ মৌসুমে পাকিস্তান ও ওয়েস্ট ইন্ডিজের বিপক্ষে খেলেন। ১৯৮২ সালে কিম হিউজের নেতৃত্বে পাকিস্তান গমনের জন্য অস্ট্রেলিয়া দলের সদস্যরূপে মনোনীত করা হয়। ব্রুস ইয়ার্ডলির অসুস্থতার কারণে দ্বিতীয় টেস্টে অংশগ্রহণ করেন পিটার স্লিপ। ১৯৮২-৮৩ মৌসুমে ইংল্যান্ডের বিপক্ষে ভাল খেলেন ও ১৯৮৩ সালে শ্রীলঙ্কা সফরে যান।


title: ক্রিস গেইল

text: অত্যন্ত ভদ্র, শান্তশিষ্ট চরিত্রের ব্যক্তিত্ব হিসেবে ক্রিস গেইলের সুনাম রয়েছে। কিন্তু ২০০৫ সালে তিনি ও তাঁর সহযোগী কয়েকজন খেলোয়াড় স্পন্সর সংক্রান্ত জটিলতায় ওয়েস্ট ইন্ডিজ ক্রিকেট বোর্ডের সাথে বিতর্কে জড়িয়ে পড়েন। তাঁরা ব্যক্তিগতভাবে ক্যাবল এন্ড ওয়্যারলেস কোম্পানীর সাথে স্পন্সরশীপ চুক্তিতে আবদ্ধ ছিলেন। কিন্তু কোম্পানীর প্রতিপক্ষ ডিজিসেলকে বোর্ড স্পন্সরশীপে আমন্ত্রণ জানায় ও বোর্ড খেলোয়াড়দেরকে ক্যাবল এন্ড ওয়্যারলেসের সাথে আবদ্ধ চুক্তি বাতিল করার কথা বলে। কিন্তু গেইলসহ অন্যান্যরা তাতে সাড়া না দিলে ক্রিকেট বোর্ড তাদের ছাড়াই দক্ষিণ আফ্রিকার বিরুদ্ধে ১ম টেস্টের জন্যে নাম ঘোষণা করে।


title: বরিশাল বার্নার্স

text: এই মোসুম বরিশাল বার্নাসের জন্য ভালো যায়নি। তাঁরা পয়েন্ট তালিকার ষষ্ঠ দল হিসেবে গ্রুপ পর্ব শেষ করে ও প্লেঅফের জন্য যোগ্যতা অর্জনে ব্যর্থ হয়। এই মৌসুমে বরিশাল ক্রিস গেইলকে ধরে ব্যর্থ হয়, ক্রিস গেইল ঢাকা গ্ল্যাডিয়েটর্সের হয়ে খেলার জন্য চুক্তি করেন। তারা সুনীল নারাইনকে তাদের দলে অন্তর্ভুক্ত করে এবং ফিল মাস্টার্ড ও ব্র্যাড হজকে ধরে রাখে। জয়ের ধারাবাহিকতা ধরে রাখতে না পারায় বরিশাল বার্নাস ষষ্ঠ হিসেবে এই মৌসুম শেষ করে এবং এটি বাংলাদেশ প্রিমিয়ার লীগ-এ বরিশাল বার্নাসের শেষ মৌসুম ছিল। যাবতীয় বকেয়া পরিশোধের করতে না পারায় পরে আসরে দলটি বাদ দেয়া হয় ও তাঁদের পরিবর্তে নতুন দল বরিশাল বুলসকে নেয়া হয়।


title: ক্রিস গেইল

text:
চারজন ক্রিকেটারের একজন হিসেবে টেস্ট ক্রিকেটে দুইবার ত্রি-শতক হাঁকিয়েছেন গেইল। তন্মধ্যে ২০০৫ সালে দক্ষিণ আফ্রিকার বিপক্ষে ৩১৭ ও ২০১০ সালে শ্রীলঙ্কার বিপক্ষে ৩৩৩ করেন। ২০১২ সালে টেস্ট ক্রিকেটের প্রথম খেলোয়াড় হিসেবে টেস্টের প্রথম বলেই ছক্কা মেরেছিলেন তিনি।
১৭ ডিসেম্বর, ২০০৯ সালে অস্ট্রেলিয়ার বিপক্ষে ৩য় টেস্ট ম্যাচে ক্রিস গেইল টেস্ট ক্রিকেটের ইতিহাসে ৫ম দ্রুততম সেঞ্চুরি করেন। তিনি মাত্র ৭০ বলে সেঞ্চুরিতে পৌঁছেন। কিন্তু ১০২ রান করে আউট হন। এ ইনিংসে বেশ কিছু ছক্কা মারেন। তন্মধ্যে একটি লিলি-মার্শ স্ট্যান্ডের ছাদে চলে যায়। ধারাভাষ্যকার ও সাবেক উইকেট-রক্ষক অস্ট্রেলিয়ার ইয়ান হিলি মন্তব্য করেছিলেন যে প্রায় ১৪০ মিটার দূরে বল চলে গিয়েছিল। ১৬ নভেম্বর, ২০১০ সালে ডোনাল্ড ব্র্যাডম্যান, ব্রায়ান লারা এবং বীরেন্দ্র শেওয়াগের পর ৪র্থ ব্যাটসম্যান হিসেবে তিনি দু'টি ডাবল সেঞ্চুরি হাঁকান।


title: ক্রিস গেইল

text: ১৯ বছর বয়সে জামাইকার পক্ষ হয়ে প্রথম-শ্রেণীর ক্রিকেটে অভিষেক ঘটান। এরপর ওয়েস্ট ইন্ডিজের পক্ষ হয়ে যুবদের আন্তর্জাতিক পর্যায়ে খেলেন। এগার মাস পর একদিনের আন্তর্জাতিক ক্রিকেটে খেলেন। এর ছয় মাস পর টেস্ট ম্যাচ খেলেন। ক্রিস গেইল সাধারণতঃ ইনিংসের গোড়াপত্তন করেন ও বিধ্বংসী ব্যাটসম্যান হিসেবে ইতোমধ্যেই নিজের পরিচয় তুলে ধরেন। জুলাই, ২০১১ সালে গেইল (১৭৫) এবং ড্যারেন গঙ্গা (৮৯) কুইন্স স্পোর্টস ক্লাব, বুলাওয়েতে জিম্বাবুয়ের বিপক্ষে ২১৪ রানের জুটি করে নতুন রেকর্ড গড়েন।


title: ২০১৬ আইসিসি বিশ্ব টুয়েন্টি২০ ফাইনাল

text: উভয় দলই সুপার টেনের গ্রুপ-১ এ আফগানিস্তান, শ্রীলঙ্কা ও দক্ষিণ আফ্রিকার সাথে খেলে। ১৬ মার্চ মুম্বইয়ের ওয়াংখেড়ে স্টেডিয়ামে একে-অপরের বিপক্ষে অংশ নিয়েছিল। ওয়েস্ট ইন্ডিজের তারকা ব্যাটসম্যান ক্রিস গেইল ইংল্যান্ডের ১৮২ রানের লক্ষ্যমাত্রাকে অতিক্রম করতে স্মরণীয় ভূমিকা পালন করেন। ৪৭ বলে অপরাজিত ১০০* রান করেন তিনি। তার এ বিধ্বংসী ইনিংসটিতে ১১ ছক্কার মার ছিল। এরফলে প্রথম খেলোয়াড় হিসেবে গেইল টুয়েন্টি২০ আন্তর্জাতিকে দুইবার শতরান করার গৌরবগাথা রচনা করেন। ১১ বল বাকী থাকতেই ওয়েস্ট ইন্ডিজ দল ছয় উইকেটের ব্যবধানে সহজ জয় পায়।


title: বরিশাল বার্নার্স

text: এই মৌসুমে বরিশালের সবচেয়ে বড় ক্রয় ছিল ওয়েস্ট ইন্ডিসের ওপেনার ক্রিস গেইলকে ৫৫১,০০০ মার্কিন ডলারে কিনে নেয়া, যা ছিল বিপিএলের প্রথম মৌসুমের দ্বিতীয় সর্বোচ্চ দামে কেনা। যদিও ক্রিস গেইল মাত্র ৫টি খেলার জন্য উপলব্ধ ছিল। এই সংক্ষিপ্ত সময়ে ক্রিস গেইল দুটি শতকসহ সর্বোচ্চ ৯৭.০০ গড়ে রান তুলতে সক্ষম হয়। আসরের বাকী ম্যাচে বরিশাল বার্নাস পাকিস্তানি ওপেনার আহমেদ শেহজাদ ও অস্ট্রেলীয় অভিজ্ঞ ব্যাটসম্যান ব্র্যাড হজকে দিয়ে ইনিংসের শুরু করত। দলের অন্য খেলোয়াড়দের মধ্যে অন্তর্ভুক্ত ছিল শাহরিয়ার নাফিস, যিনি "আইকন খেলোয়াড়" ছিলেন। এছাড়া আরো ছিলেন মমিনুল হক, আল আমিন, সৌরাওয়ার্দী শুভ, ইংরেজ উইকেটকিপার ফিল মাস্টার্ড ও পাকিস্তানী ইয়াসির আরাফাত। বরিশাল বার্নাসের শক্তিশালী ব্যাটিং লাইনআপ দলটিকে সেমিফাইনালে তুলতে গুরুত্বপূর্ণ ভুমিকা পালন করে। সেমিফাইনালে গ্রুপ পর্বের শীর্ষ দল দুরন্ত রাজশাহীকে হারিয়ে ফাইনালে যায় বরিশাল কিন্তু ফাইনালে বরিশাল বার্নাস ঢাকা গ্ল্যাডিয়েটর্সের কাছে ৮ উইকেটে পরাজিত হয়।


title: হ্যানয়

text: হা নৈ (ভিয়েতনামী ভাষায় Hà Nội "হা নৈ" অর্থাৎ "নদীর ভিতর") ( or ;) ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন। এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল তেকে ১৯৫৪ সাল পর্যন্ত হ্যানয় উত্তন ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামেন রাজধানী হয়।


title: ভিয়েতনাম

text: ভিয়েতনাম (ভিয়েতনামীয় ভাষায়: Việt Nam "ভ়িয়েত্ নাম্") সরকারী নাম ভিয়েতনাম সমাজতান্ত্রিক প্রজাতন্ত্র, ইন্দো চীন উপদ্বীপের পূর্ব উপকূলে অবস্থিত একটি রাষ্ট্র। ভিয়েতনামের উত্তরে গণচীন, পশ্চিমে লাওস ও কম্বোডিয়া, দক্ষিণ ও পূর্বে দক্ষিণ চীন সাগর অবস্থিত। হানয় ভিয়েতনামের রাজধানী। হো চি মিন সিটি হল বৃহত্তম শহর।


title: ভিয়েতনাম

text: ভিয়েতনাম দেশটির আকৃতি অনেকটা ইংরেজি এস (s) অক্ষরের মত। এটি উত্তরে চীনের সীমান্ত থেকে শুরু হয়ে দক্ষিণে থাইল্যান্ড উপসাগর পর্যন্ত উত্তর-দক্ষিণে প্রায় ১৫০০ কিলোমিটার বিস্তৃত। দেশের সবচেয়ে সরু অংশ দা নাং বন্দর শহরের ঠিক উত্তরে অবস্থিত; এখানে পূর্বের সাগর থেকে পশ্চিমের সীমান্তের দূরত্ব মাত্র ৫০ কিলোমিটার। ভিয়েতনামের মোট আয়তন ৩,৩১,৬৯০ বর্গকিলোমিটার। হানয় শহর ভিয়েতনামের রাজধানী। এখানে ৬২ লক্ষেরও বেশি লোক বাস করে। ২০০৮ সালের আগস্ট মাসে শহরের সীমানা বাড়িয়ে পার্শ্ববর্তী হা তাই প্রদেশের পুরোটা এবং হোয়া বিনহ এবং ভিং ফুক প্রদেশের কিছু অংশ হানয়ের অংশ করে নেওয়া হয়। ভিয়েতনামের অন্যান্য শহরের মধ্যে হো চি মিন শহর (প্রাক্তন সাইগন শহর) সবচেয়ে উল্লেখযোগ্য; এর জনসংখ্যাও ৬২ লক্ষের বেশি। হাইফং শহরে ১৭ লক্ষ লোক, দানাং শহরে ৮ লক্ষ লোক এবং কান থাও শহরে ১১ লক্ষ লোকের বাস।


title: ভিয়েতনাম-মেক্সিকো সম্পর্ক

text: ভিয়েতনাম-মেক্সিকো সম্পর্ক, ভিয়েতনাম এবং মেক্সিকোর মাঝে বিদ্যমান দ্বিপাক্ষিক সম্পর্ককে নির্দেশ করে। ভিয়েতনামের রাজধানী হ্যানয়তে মেক্সিকোর একটি স্থায়ী দূতাবাস রয়েছে। অপরদিকে ভিয়েতনামের রাজধানী মেক্সিকো সিটিতে ভিয়েতনামের একটি স্থায়ী দূতাবাস রয়েছে।


title: পোল্যান্ড–ভিয়েতনাম সম্পর্ক

text: পোল্যান্ড–ভিয়েতনাম সম্পর্ক, পোল্যান্ড এবং ভিয়েতনাম এর মাঝে বিদ্যমান দ্বিপাক্ষিক সম্পর্ককে নির্দেশ করে। ভিয়েতনামের রাজধানী হ্যানয়তে পোল্যান্ডের একটি স্থায়ী দূতাবাস রয়েছে। অপরদিকে পোল্যান্ডের রাজধানী ওয়ারশতে ভিয়েতনামের একটি স্থায়ী দূতাবাস রয়েছে।


title: ইন্দোচীন

text:
এই অঞ্চলের ভুগোল মালভুমি ও সমভুমিময়। এর উত্তরে চীন, পুর্বে দক্ষিণ চীন সাগর, দক্ষিণদিকে থাই উপসাগর, পশ্চিমে থাইল্যান্ড।
এই অঞ্চলের মালভুমি এশিয়ার অন্যতম প্রাচীন ঢাল অঞ্চল। এই অঞ্চলে আন্নাম পর্বত আছে।
এই অঞ্চলের মুল নদনদী হল মেকং, টোনলে চাব ,সং কো ইত্যাদি।
উত্তর ভিয়েতনামের রাজধানী ছিল এই শহর। এখন ভিয়েতনামের রাজধানী।
এই শহরের আদি নাম ছিল সায়গণ। এই শহর দক্ষিণ ভিয়েতনামের রাজধানী ছিল। এই শহরেই নেতাজীর শেষ ছবি তোলা হয়েছিল।
এই শহর কম্বোডিয়ার রাজধানী।
এই শহর লাওস দেশের রাজধানী।


title: তানজানিয়া–ভিয়েতনাম সম্পর্ক

text: তানজানিয়ার রাজধানী দারুস সালাম-এ ভিয়েতনামের একটি স্থায়ী দূতাবাস রয়েছে। মূলত, এই দূতাবাসের মাধ্যমেই ভিয়েতনাম, সমস্ত পূর্ব আফ্রিকার সাথে নিজেদের কূটনৈতিক যোগাযোগ বজায় রাখে এবং বিভিন্ন কূটনৈতিক কার্যক্রম সম্পন্ন করে থাকে। কিন্তু ভিয়েতনামে, তানজানিয়ার কোন দূতাবাস নেই। চীনের রাজধানী বেইজিং-এ অবস্থিত তানজানিয়ার দূতাবাসের নিকট, ভিয়েতনাম সম্পর্কিত সকল কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে। এই দূতাবাসের মাধ্যমেই তানজানিয়া, ভিয়েতনামের সাথে কূটনৈতিক যোগাযোগ এবং সম্পর্ক বজায় থাকে।


title: হাইফোং

text: হাইফোং হল ভিয়েতনাম এর তৃতীয় বৃহত্তম শহর। শহরটির জনসংখ্যা ২ মিলিয়নেরও বেশি। এর থেকে বড় শহর দুটি হল রাজধানী হ্যানয় ও অর্থনৈতিক রাজধানী হো চি মিন সিটি। এই শহরটি দেশের উত্তর অংশে অবস্থিত। এই শহরেই বিখ্যাত হাইফোং বন্দর অবস্থিত। এই বন্দরটি ভিয়েতনামের মধ্যে দ্বিতীয় বৃহত্তম। এই শহর থেকে হ্যানয় কাছেই অবস্থিত। দেশের মধ্য ভাগের শহর ও বন্দর ৮৭০ কিলোমিটার দূরে ও হো চি মিন সিটি ১৯০০ কিলোমিটার দূরে অবস্থিত।


title: দিয়েন বিয়েন ফু

text: দিয়েন বিয়েনকে অনেক সময় দিয়েনবিয়েন ফু (ভিয়েতনামীয় উচ্চারণ:ɗîənˀ ɓīən fû ; অর্থাৎ "দিয়েন বিয়েন অধ্যক্ষতা") বলা হয়, এটি হলো ভিয়েতনামের উত্তরপশ্চিমের একটি অঞ্চল। এটি দিয়েন বিয়েন প্রদেশের রাজধানী। এই শহরটি প্রথম ইন্দো-চীন যুদ্ধ এবং দিয়েন বিয়েন ফু যুদ্ধের সময় ঘটা বিভিন্ন ঘটনার জন্য বিখ্যাত, যখন এই অঞ্চলটি ভিয়েত মিনের কৃষি কাজের জন্য ও খাদ্য উৎপন্নের জন্য খুবই উপযোগী ছিল। এই শহরকে পূর্বে থায়েং বলা হতো।


title: ভিয়েনতিয়েন

text: ভিয়েনতিয়েন (; ; , "Viang chan", ) হল লাওসের রাজধানী ও সর্ববৃহৎ শহর। শহরটি থাইল্যান্ড সীমান্তের নিকটে মেকং নদীর তীরে অবস্থিত। ভিয়েনতিয়েন প্রথম রাজধানীর মর্যাদা পায় ১৫৬৩ খৃষ্টাব্দে বর্মীয় শাসনামলে। ভিয়েনতিয়েন ফরাসি শাসনের সময়ও অঞ্চলের রাজধানী ছিল, এবং অর্থনৈতিক সমৃদ্ধির কারণ এখন এটি লাওসের অর্থনীতির কেন্দ্রবিন্দুও বটে।


title: মঙ্গল (গ্রহ)

text:
মঙ্গলের ব্যাসার্ধ্য পৃথিবীর অর্ধেক এবং ভর পৃথিবীর এক দশমাংশ। এর ঘনত্ব পৃথিবী থেকে কম এবং ভূপৃষ্ঠের ক্ষেত্রফল পৃথিবীর শুষ্ক ভূমির মোট ক্ষেত্রফল থেকে সামান্য কম। মঙ্গল বুধ গ্রহ থেকে বড় হলেও বুধের ঘনত্ব মঙ্গল থেকে বেশী। এর ফলে বুধের পৃষ্ঠতলের অভিকর্ষীয় শক্তি তুলনামূলকভাবে বেশী। মঙ্গল দেখতে অনেকটা লাল রঙের কমলার মত। এর কারণ মঙ্গলের পৃষ্ঠতলে প্রচুর পরিমাণে আয়রন (৩) অক্সাইডের উপস্থিতি। এই যৌগটিকে সাধারণভাবে রাস্ট বলা হয়।
মঙ্গলের পৃষ্ঠ মূলত ব্যাসল্ট দ্বারা গঠিত। এর কক্ষীয় বৈশিষ্ট্য পর্যবেক্ষন এবং প্রচুর পরিমাণ মঙ্গলীয় উল্কা নিয়ে গবেষণা করে এই তথ্য নিশ্চিত করা হয়েছে। কয়েকটি গবেষণায় প্রমাণিত হয়েছে মঙ্গলের কিছু কিছু অংশে ব্যাসল্টের চেয়ে সিলিকা জাতীয় পদার্থ বেশি রয়েছে। এই অঞ্চলটি অনেকটা পৃথিবীর এন্ডেসাইট (এক ধরণের আগ্নেয় শীলা) জাতীয় পাথরের মত। এই পর্যবেক্ষণগুলোকে সিলিকা কাচের মাধ্যমেও ব্যাখ্যা করা যেতে পারে। পৃষ্ঠের অনেকটা অংশ সূক্ষ্ণ আয়রন (৩) অক্সাইড যৌগ দ্বারা আবৃত। ধূলিকণা নামে পরিচিত এই যৌগটি অনেকটা ট্যালকম পাউডারের মত।
মঙ্গলের কোন অভ্যন্তরীন চৌম্বক ক্ষেত্র নেই। কিন্তু কিছু পর্যবেক্ষণে দেখা গেছে এর ভূ-ত্বকের কিছু অংশ চুম্বকায়িত হয়ে আছে। চুম্বকীয়ভাবে susceptible খনিজ পদার্থের কারণে সৃষ্ট এই চৌম্বকত্বকে প্যালিওম্যাগনেটিজ্‌ম বলা হয়। এই প্যালিওম্যাগনেটিজমের ধরন অনেকটা পৃথিবীর মহাসাগরীয় গর্ভতলে প্রাপ্ত অলটারনেটিং ব্যান্ডের মত। এই পর্যবেক্ষণ নিয়ে অধ্যয়ন এবং মার্স গ্লোবাল সার্ভেয়ারের সাহায্যে বিস্তর গবেষণা চালানোর মাধ্যমে ১৯৯৯ সালে একটি তত্ত্ব প্রতিষ্ঠা লাভ করে যা ২০০৫ সালের অক্টোবরে পুনরায় পরীক্ষীত হয়। এই তত্ত্ব মতে পর্যবেক্ষণকৃত ব্যান্ডগুলো হল মঙ্গলে প্লেট শিলাসরণ ভূ-গঠনপ্রণালীর একটি নিদর্শন। এ ধরণের ভূ-গঠনপ্রণালী ৪ বিলিয়ন বছর পূর্ব পর্যন্ত মঙ্গলে বিদ্যমান ছিল। কিন্তু ৪ বিলয়ন বছর আগে গ্রহীয় ডায়নামো বিকল হয়ে পড়ায় চৌম্বক ক্ষেত্র অপসারিত হয়ে যায়।


title: মঙ্গল (গ্রহ)

text: সৌরজগতের চতুর্থ গ্রহ হচ্ছে মঙ্গল গ্রহ। পৃথিবী থেকে অনেকটা লাল দেখানোর কারণে এর অপর নাম হচ্ছে "লাল গ্রহ"। মঙ্গল সৌর জগতের শেষ পার্থিব গ্রহ। অর্থাৎ এরও পৃথিবীর মত ভূ-ত্বক রয়েছে। এর অতি ক্ষীণ বায়ুমণ্ডল রয়েছে, এর ভূ-ত্বকে রয়েছে চাঁদের মত অসংখ্য খাদ, আর পৃথিবীর মত আগ্নেয়গিরি, মরুভূমি এবং মেরুদেশীয় বরফ। সৌর জগতের সর্ববৃহৎ পাহাড় এই গ্রহে অবস্থিত। এর নাম অলিম্পাস মন্‌স। সর্ববৃহৎ গভীর গিরিখাতটিও এই গ্রহে যার নাম ভ্যালিস মেরিনারিস। মঙ্গলের ঘূর্ণন কাল এবং ঋতু পরিবর্তনও অনেকটা পৃথিবীর মত।


title: মোরাম

text: ডানার নিম্নতল ঘন কমলা হলুদ এবং লাল রঙের মিশ্রন। সামনের ডানায় বেস অঞ্চল ঘন কালো রঙ্গে ছাওয়া। সেল এর গোড়ার দিকে দুটি কালো ছোপ এবং অনতিদূরে কালো কিনারাযুক্ত তীর্যক এবং গাঢ় লাল এবং গোলাপী মেশানো একটি রেখা দেখা যায়। একটি খুব চওড়া তেরচা ডিসকাল বন্ধনী চোখে পড়ে যেটি কৌনিক অবস্থানে ৪ নং শিরার নিচে নেমে গেছে। উক্ত ডিসকাল বন্ধনীট পশ্চাতভাগে ভিতরের দিকে একটি বড় কালো ছোপ দ্বারা এবং অগ্রভাগে বাইরের দিকে অপর একটি তীর্যক চওড়া কালো বন্ধনী দ্বারা সীমায়ীত। এই ডিসকাল বন্ধনীটির পাশেই ৪টি কমলা হলুদ-সাদা ছোপ বিদ্যমান যাদের অগ্রভাগ তেরচাভাবে অবস্থিত। একটু দূরে একটি অতি সংকীর্ণ অথবা সরু অর্ধচন্দ্রাকৃতি কালো বন্ধনী চোখে পড়ে যা ৬ নং শিরার নীচে,তলার দিকে বেঁকে গেছে।


title: পিঙ্ক

text: কাঁচা গরুর গোশত লাল রঙের হয়, কারণ মেরুদণ্ডী প্রাণীদের যেমন গরু বা শূয়োরের পেশীতে মায়োগ্লোবিন নামক একটি প্রোটিন থাকে যেটা অক্সিজেন ও লৌহ পরমাণুকে যুক্ত করে। গরুর গোশত রান্না করলে এই প্রোটিন জারিত হয়ে লাল থেকে গোলাপী এবং পরে বাদামি রঙ ধারণ করে; কম-মধ্যম-ভালো রান্নার ক্রমানুসারে। শূকরের মাংসে তুলনামূলক কম মায়োগ্লোবিন থাকে, তাই কম লাল হয় এবং তাপ দিলে গোলাপাভ-লাল থেকে হয় হালকা গোলাপী বা তামাটে বা সাদা।


title: ধূসর বনমোরগ

text: বনমোরগের দেহের বিভিন্ন স্থানে ধূসর আর রূপালি পালক দেখে অন্যান্য বনমোরগ থেকে এদের খুব সহজেই আলাদা করা যায়। মোরগ সাধারণ বনমোরগের মতোই বড়সড়, সুন্দর ঝালরাবৃতএকটি পাখি। তবে সাধারণ বনমোরগের তুলনায় এরা একটু লম্বাটে। গলা ও ঘাড়ের প্রতিটি পালক কালো রঙের এবং মাথার দিকে হলদে বা সাদা রঙের। ফলে গলা ও ঘাড় কালোর পটভূমিতে সাদা সাদা ফোঁটাযুক্ত মনে হয়। মাথার দিকের ফোঁটাগুলো ঘন ও ছোট, পরবর্তীতে ফোঁটা ক্রমে বড় ও পাতলা হতে থাকে। প্রজনন ঋতুর সময়ে বা পরে ঘাড়ের এই ফোঁটাযুক্ত পালকগুলি থাকে না। পেট ও পিঠের পালক ধূসর বা রূপালি রঙের যাদের প্রান্ত লালচে। ডানা ও লেজ কালো। লেজের কেন্দ্রীয় পালকগুলি লম্বা ও কাস্তের মত বাঁকানো। মুখ ও মুখের আশপাশ পালকহীন এবং লাল রঙের। মাথায় লাল মাংসল ঝুঁটি থাকে। ঠোঁটের নিচে দু'টি লাল ঝুলন্ত লতিকা থাকে। লতিকা ও ঝুঁটি সাধারণ বনমোরগের মত অত বড় নয়। সাদা কর্ণপটহ দৃশ্যমান। চোখের আইরিস হলুদ, পা লাল, ঠোঁট ময়লা হলুদ।